title: Operaatio Harpoon

text: Akselivaltojen ilmavoimat aloittivat jo varhain 15. kesäkuuta läheltä Pantellariaa järjestelmälliset ilmahyökkäykset heikentynyttä saattuetta vastaan lisäksi saattuetta vastaan ohjattiin vara-amiraali da Zaran laivasto-osasto, joka oli ensimmäisen kerran lähtenyt merelle kotitukikohdastaan Cagliarista jo 13. kesäkuuta. Osastolle oli kuitenkin kerrottu britti sukellusvenehavainnoista ja alukset olivat palanneet satamaan, mistä olivat lähteneet 14. kesäkuuta uudelleen merelle kohdatakseen britit Pantellerian edustalla.


title: Operaatio Harpoon

text:
Saattueen viisi saattuehävittäjää aloittivat sumuttamisen ja hyökkäsivät italialaista laivasto-osastoa vastaan, mutta Tribal-luokan hävittäjä "HMS Bedouin" sekä P-luokan hävittäjä "HMS Partridge" saivat osuman kummankin italialaisen risteilijän kranaateista tullen liikuntakyvyttömiksi. Italialainen hävittäjä "Vivaldi" sai osumia brittien tulesta syttyen palamaan. Se ei kuitenkaan uponnut. "Malocello" ja "Premuda" hinasivat pahoin vaurioituneen aluksen takaisin satamaan. Italialaisten kranaatteja osui myös risteilijä "Cairoon" sekä miinanraivaaja "Hebeen".
Tämän jälkeen laivasto-osastot irtautuivat.


title: Operaatio Harpoon

text: Ilmahyökkäykset aiheuttivat saattueen rahtialuksille lisää tappioita. Amerikkalainen tankkeri "Kentucky" (10 000 tonnia), "Chant" sekä "Burdwan" tulivat liikuntakyvyttömiksi, jolloin ne hylättiin. Italialaiset risteilijä "Montecuccoli" sekä hävittäjät "Ascari" ja "Oriani" upottivat alukset myöhemmin torpedoilla ja tykkitulella. "Chant" oli tuhoutunut jo aikaisemmin lentopommista, mutta laiva kellui edelleen pinnantuntumassa.


title: Operaatio Harpoon

text: Hävittäjä "HMS Partridge" oli saanut palautettua liikuntakykynsä. Se yritti saada "HMS Bedouinin" hinaukseen, kun italialaiset risteilijät palasivat kahden hävittäjän saattamina. Hinaus lopetettiin ja "HMS Bedouin" jätettiin tuuliajolle. "HMS Partridge" irtautui ja pääsi palaamaan Gibraltarille. "HMS Bedouin", johon oli osunut aiemmin jo ainakin 12 kappaletta kuuden tuuman kranaatteja sekä kärsinyt useista lähelle tulleista osumista vuosi runsaasti, lopulta upotettiin torpedolla. Aluksen miehistöstä kuoli 28 ja yli 200 otettiin sotavangeiksi.


title: Operaatio Harpoon

text: Loppu osa saattueesta osui Maltan edustalla miinakenttään 15. kesäkuuta illalla, jolloin hävittäjät "HMS Badsworth" ja "HMS Matchless", miinanlaskija "HMS Hebe" sekä rahtialus "Orari" vaurioituivat. Puolalainen hävittäjä "ORP Kujawiak" upposi puolen osuttuaan myös miinaan yrittäessään auttaa "HMS Badsworthia".


title: Operaatio Harpoon

text: Saattueen lastina olleista 43 000 tonnista tarvikkeita saatiin toimitettua ainoastaan 15 000 tonnia. Ainoastaan kaksi saattueen rahtialuksesta ("Orari" ja "Troilus") pääsi perille Vallettan satamaan ja näistäkin "Orarin" lastista oli osa tuhoutunut miinan räjähdyksessä. "HMS Hebe" joutui jäämään Maltalle telakalle kuukaudeksi ennen kuin se kykeni palaamaan palvelukseen.


title: Collide

text: Collide on vuonna 1992 perustettu yhdysvaltalainen industrial rock/darkwave -yhtye. Se on ottanut vaikutteita trip hopista, darkwavesta, teknosta ja Lähi-idän musiikista. Yhtyeen musiikkia on kuvailtu kieroutuneeksi versioksi "Tuhannen ja yhden yön tarinoista".


title: Immaen taistelu

text: Immaen taistelu käytiin roomalaisten ja palmyralaisten joukkojen välillä kesällä 272 Immaessa, lähellä Antiokiaa muinaisessa Syyriassa nykyisen Turkin alueella. Roomalaisten joukkojen komentaja oli keisari Aurelianus ja palmyralaisia johtivat kuningatar Zenobia ja hänen kenraalinsa Zabdas. Taistelussa roomalaisten kevyt ratsuväki kukisti palmyralaisen raskaan ratsuväen.


title: Immaen taistelu

text: Taistelu osoitti Aurelianuksen taitavuuden ja kokemuksen taktikoijana ja ratsuväenkomentajana.


title: Immaen taistelu

text: Rooman keisari Aurelianus oli keväällä 272 lähtenyt Byzantionista Vähään-Aasiaan suuren sotajoukon kanssa, tavoitteenaan valloittaa takaisin palmyralaisten hallitsemat Vähän-Aasian, Syyrian ja Egyptin provinssit. Vähän-Aasian valloitus sujui helposti, ja monet kaupunkit avasivat ovensa roomalaisille. Kesällä Aurelianus saapui lähelle Antiokiaa, joka oli myös yksi sotaretken päätavoitteista.


title: Immaen taistelu

text: Zenobia ja hänen kenraalinsa Zabdas päättivät luopua Vähästä-Aasiasta ja kohdata roomalaisten armeija Antiokiasta pohjoiseen olevan järven länsipuolen tasangolla, joka sopi erityisen hyvin palmyralaiselle raskaalle katafraktiratsuväelle ("cataphractarii" tai "clibinarii").


title: Immaen taistelu

text: Kun Aurelianus sai tietää palmyralaisten ryhmittäneen armeijansa Antiokian ja hänen joukkojensa väliin, Aurelianus päätti olla tekemättä suoraa hyökkäystä vihollisen asemiin. Sen sijaan hän päätti koukata palmyralaisten sivustaan ja hyökätä idästä päin. Roomalaiset voisivat tällöin yllättää vihollisen, joka odotti Aurelianuksen hyökkäävän luoteesta. Lisäksi roomalaiset katkaisisivat vihollisen perääntymisreitin itään, ja mahdollisesti myös etelään, jos he pääsisivät Antiokiaan asti. Itäinen reitti oli myös paljon vaikeakulkuisempaa palmyralaiselle ratsuväelle.


title: Immaen taistelu

text: Zabdas sai kuitenkin pian tietää roomalaisten liikkeistä. Hän tajusi, että hänen täytyi katkaista roomalaisten tie järven itäpuolella olevalla tasangolla, ennen kuin roomalaiset pääsisivät etelämpänä oleville vuorille, missä maasto oli paljon epäedullisempaa palmyralaiselle ratsuväelle. Zabdas lähetti suuren osan ratsuväestään tukkimaan tien etelään.


title: Immaen taistelu

text: Kun Aurelianus huomasi, että palmyralainen ratsuväki oli ehtinyt roomalaisten edelle, hän päätti ettei käyttäisi jalkaväkeään vihollista vastaan. Sen sijaan hän otti kevyesti aseistetun ratsuväkensä ja komensi nämä rynnäköimään kohti vihollista, mutta kääntymään sitten takaisin teeskennellen pakoa. Tämä onnistui, ja palmyralaisten ratsuväki lähti ajamaan roomalaisia takaa. Takaa-ajo jatkoi useita kilometrejä, kunnes palmyralaiset alkoivat väsymään kovassa helteessä ja haarniskoidensa painon alla. Roomalaiset kääntyivät tällöin takaisin ja hyökkäsivät vihollisen ratsuväen kimppuun. Taistelusta tuli lopulta verilöyly, ja palmyralaiset kärsivät suuria tappioita. Jotkut tallautuivat omien tai vihollisten hevosten alle, ja vain muutamat pääsivät pakoon Antiokiaan.


title: Immaen taistelu

text: Roomalaiset olivat aiheuttaneet vakavan tappion palmyralaisille, ja kuningatar Zenobialla ei ollut muuta vaihtoehtoa kuin luopua Antiokiasta. Myöhemmin roomalaiset kukistivat Palmyran armeijan uudelleen Emesan luona.


title: Ihmemaa Oz (kirja)

text: Ihmemaa Oz (, 1900), joka on aikaisemmin suomennettu myös nimillä Oz-maan taikuri (1977) sekä Ozin velho (1985), on L. Frank Baumin kirjoittama lastenkirja. Kirja aloitti Baumin Oz-maahan sijoittuvien kirjojen sarjan, joka käsittää kaikkiaan 15 teosta. Kirja kertoo Dorothy-nimisen kansasilaistytön seikkailusta Oz-maassa.


title: Ihmemaa Oz (kirja)

text: Dorothy asuu setänsä ja tätinsä maatilalla Kansasissa. Kun pyörremyrsky tempaisee heidän talonsa ilmaan, Dorothy ja hänen Toto-koiransa lentävät sen mukana. Lopulta myrsky pudottaa heidät Oz-nimiseen maahan, ja samalla sen itäosaa vallassaan pitänyt Idän ilkeä noita murskautuu talon alle. Pohjoisen hyvän noidan neuvosta Dorothy lähtee kulkemaan keltatiilistä tietä pitkin kohti Oz-maan keskipisteessä sijaitsevaa Smaragdikaupunkia. Dorothy toivoo, että kaupunkia hallitseva velho Oz auttaisi häntä pääsemään takaisin Kansasiin. Idän ilkeän noidan taikakengät lahjoitetaan Dorothylle, ja Pohjoisen hyvä noita antaa hänen otsalleen suojelevan suudelman.


title: Maxwell Caulfield

text: Maxwell Caulfield (s. 23. marraskuuta 1959) on brittiläinen näyttelijä.


title: Maxwell Caulfield

text: Brittiläissyntyinen Caulfield muutti Yhdysvaltoihin 1970-luvun lopulla ollessaan 18-vuotias. Hän teki New Yorkin -teatteridebyyttinsä vuonna 1978. Seuraavana vuonna hän esitti Ironia ongelmanuorista kertovassa off-Broadway-näytelmässä "Class Enemy", josta hänet palkittiin Theatre World Awardilla. Caulfield on näytellyt teatteriurallaan pääasiassa Yhdysvalloissa. Hänen ensimmäinen näytelmänsä West Endillä synnyinmaassaan Britanniassa oli musikaali "Chicago", jossa hän näytteli miespäähenkilö Billy Flynniä vuonna 2007. Hän esiintyi myöhemmin samana vuonna myös näytelmän Broadway-versiossa.


title: Maxwell Caulfield

text: Caulfield esitti miespäähenkilö Michael Carringtonia musikaalielokuvassa "Grease 2" (1982), jonka naispäähenkilöä Stephanie Zinonea esitti Michelle Pfeiffer. Caulfield on esiintynyt myös elokuvassa "Sokea raivo" ("The Boys Next Door", 1985) yhdessä Charlie Sheenin kanssa. "Gettysburgin taistelussa" ("Gettysburg", 1993) Caulfieldillä oli rooli eversti Strong Vincentinä, ja komediaelokuvassa "Empire Records – menoa ja musaa" ("Empire Records", 1995) hän näytteli muusikko Rex Manningia.


title: Maxwell Caulfield

text: Caulfield on näytellyt vakituisesti monissa televisiosarjoissa. Vuosina 1985–1987 hän näytteli Miles Colbyn roolia "Dynastiassa" ("Dynasty") ja sarjan spin-offissa "Colbyt" ("The Colbys"). Hän uusi roolinsa vuonna 1991 minisarjassa "Dynastia – viimeinen luku" ("Dynasty: The Reunion"). Vuosina 2000–2001 Caulfield oli Rafe Barrett Comedy Centralin tilannekomediasarjassa "Strip Mall" ja vuosina 2003–2004 lastenlääkäri Jim Brodie brittiläisessä sairaalasarjassa "Sairaalaelämää" ("Casualty"). Tammikuusta 2009 tammikuuhun 2010 hän esitti liikemies Mark Wyldea brittiläisessä saippuasarjassa "Emmerdale". Wylden puolisoa Natasha Wyldea näytteli Amanda Donohoe.


title: Maxwell Caulfield

text: Caulfield on työskennellyt myös ääninäyttelijänä. 1990-luvulla hän ääninäytteli Alistair Smythea animaatiosarjassa "Hämähäkkimies" ("Spider-Man"), ja vuonna 2002 hän toimi James Bondin äänenä videopelissä "".


title: Maxwell Caulfield

text: Caulfield on ollut joulukuusta 1980 alkaen naimisissa näyttelijä Juliet Millsin kanssa. Parin avioituminen herätti aikanaan huomiota, sillä Caulfield on Millsiä 18 vuotta nuorempi.


title: Pirttijärven pysäkki

text: Pirttijärven pysäkki (, ) oli rautatieliikennepaikka Ruotsin rataverkkoon kuuluvalla rataosalla . Liikennepaikka sijaitsee Pirttijärven eli Bodträskin kylässä, neljä kilometriä itään Valkeajärven rautatieasemalta, Pirttijärvenkylän () pohjoispuolella Kainuun eli Kalixin kunnassa. Nyttemmin myös pysäkkirakennuksen vierestä kulkeva rataosuus on lakkautettu uuden Kainuu–Haaparanta-radan valmistumisen myötä.


title: Pirttijärven pysäkki

text: Asemarakennus on yhdistetty ratavartijan asuin- ja asemarakennus. Ratavartijan tehtäviin kuuluivat myös asemamiehen tehtävät.


title: Pirttijärven pysäkki

text: Liikennepaikka sijaitsi 1 250,7 ratakilometrin päässä Tukholman keskusrautatieasemalta, ja se avattiin liikenteelle rataosuuden Morajärvi–Lapinjärvi valmistuessa 1910, ja se palveli lähikylien asukkaita. Liikennepaikalla oli myös sivuraide, joten siellä saatettiin järjestää tarvittaessa junakohtauksia. Lisäksi ratapihan pohjoisreunalla on ollut soraraide.


title: Kivi-juhlat

text: Kivi-juhlat järjestetään vuosittain Nurmijärven Palojoella Suomen kansalliskirjailijan Aleksis Kiven kunniaksi. Aloitteen Kivi-juhlista teki teatteriohjaaja Vilho Siivola.


title: Kivi-juhlat

text: Nurmijärven Kivi-juhlat on tehnyt Aleksis Kiven tuotantoa tunnetuksi yhtäjaksoisesti vuodesta 1953. Perinteinen esityspaikka on Taaborinvuori, Kiven lapsuuden leikkipaikka. Kivi itse antoi tämän Raamatusta löytämänsä nimen mäntyiselle kalliolle, jolla hänen keinumäntynsä ja leikkikirkkonsa edelleen ovat.


title: Kivi-juhlat

text: Kivi-juhlat tarjoaa tunnelmallisessa museoympäristössä aitoa, sydämellä tehtyä teatteria, joka kuvaa suomalaisen ihmisluonnon sisukkuutta ja viljelee maanläheistä huumoria. Taaborinvuoren katsomoon mahtuu yli tuhat katsojaa.


title: Kivi-juhlat

text: Ensimmäisen kerran Kivi-juhlat järjestettiin 12. heinäkuuta 1953, jolloin esitettiin Vilho Siivolan ohjaama "Nummisuutarit". Tuolloin Eskoa esitti entinen nurmijärveläinen Juhani Nuotto. Katsomossa istui huomattavia kulttuurielämän vaikuttajia, muun muassa F. E. Sillanpää, Aku Korhonen ja Eeva-Kaarina Volanen. Väliajalla luettiin presidentti Paasikiven ja pääministeri Ralf Törngrenin lähettämät sähkeet. Jo ensimmäisten Kivi-juhlien aikana syntyi traditioita, jotka jatkuvat yhä: tervetuliaispuhe ennen esityksen alkua sekä kukitus lopussa (nykyään ensi-illassa). Väliaikakahvit kuuluvat myös asiaan. Alkuvuosina tapahtumasta käytettiin nimeä Kivi-juhla, mutta vuonna 1959 nimi vaihdettiin monikkomuotoon.


title: Kivi-juhlat

text: Kivi-juhlien ohjelmistossa on ollut Aleksis Kiven tuotantoa lukuisina sovituksina: "Seitsemän veljestä", "Nummisuutarit", "Kihlaus", "Vuoripeikot", "Olviretki", "Kullervo", "Lea" ja niin edelleen. Ohjaajina ovat olleet muiden muassa Vilho Siivola, Ari Laine, Mikko Majanlahti, Mikko Viherjuuri, Väinö Lahti, Arto Myllärinen, Markku Savolainen, Paavo Liski ja Katriina Honkanen.


title: Kivi-juhlat

text: Kesinä 2007–2009 Kivi-juhlilla esitettiin "Nummisuutarit" Kai Lehtisen ohjaamana. Kesällä 2010 ensi-iltansa sai Hannu Huuskan ohjaama musiikkinäytelmä "Selman juonet". Kesinä 2011–2012 esitettiin Lehtisen ohjaama "Seitsemän veljestä". Vuonna 2012 vietettiin Kivi-juhlien 60-vuotisjuhlavuotta. Vuosina 2013 ja 2014 vuorossa oli Veijo Meren tekstiin perustuva musiikkinäytelmä "Aleksis Kivi", jonka ohjasi Samuli Reunanen. Musiikista vastasi Iiro Ollila. Kesinä 2015 ja 2016 esitettiin Atro Kahiluodon ohjaama "Nummisuutarit". Kesinä 2017 ja 2018 esitettiin Kahiluodon ohjaama "Kihlaus sekä Yö ja päivä." Kesällä 2018 nähtiin myös Lea Hirvasniemi-Haverisen ohjaama "Paloon nallikat."


title: Juhani Viiste

text: Juhani Oskari Vihtori Viiste, vuoteen 1930 Vikstedt (20. huhtikuuta 1890 Käkisalmi – 29. joulukuuta 1949 Helsinki) oli suomalainen arkkitehti, joka suunnitteli rakennuksia pääasiassa Viipurin läänin alueelle.


title: Juhani Viiste

text: Viisteen vanhemmat olivat vaivaistalon johtaja Nikolai Frans Oskar Wikstedt ja Matilda Charlotta Lindberg. Hänen veljensä oli piirtäjä Topi Vikstedt. Viisteen ensimmäinen vaimo vuodesta 1926 oli Antonia (Nina) Belavin ja toinen vuodesta 1949 Anna Louise Strandberg. Viiste pääsi ylioppilaaksi Viipurin suomalaisesta reaalilyseosta 1908 ja valmistui arkkitehdiksi Teknillisestä korkeakoulusta 1915. Hän toimi yksityisenä arkkitehtina Viipurissa 1915–1939 ja Viipurin apulaislääninarkkitehtina 1924–1929. Hän oli myös Viipurin taiteenystäväin piirustuskoulun sommittelun ja tyyliopin opettajana Viipurissa 1916–1922. Viiste kuului Viipurin kaupunginvaltuustoon 1920–1926 ja 1932–1933. Sodan jälkeen Viiste oli rautatiehallituksen ylimääräisenä arkkitehtina 1947–1949.


title: Paluusilmukka

text: Paluusilmukka on eräs rautatieliikenteen ratapiha- ja raiteistojärjestelyistä, joka sallii kokonaisen junan kääntämisen takaisin tulosuuntaansa ilman, että vetureita tarvitsee irrottaa junasta. Paluusilmukkaratkaisuja käytetään raitioteillä linjojen päissä, tiheästi liikennöidyillä henkilöliikenteen radoilla, sekä myös raskaan tavaraliikenteen radoilla, kuten hiili- ja malmikuljetusten kuormaus- ja purkupaikoilla.


title: Paluusilmukka

text: Paluusilmukkaratkaisut yleistyivät ensimmäisenä raitioteillä. Mikäli raitiovaunussa oli ovet vain toisella puolella, oli ovet saatava kaksiraiteisen radan sille puolelle, jolla matkustajalaiturit olivat. Samaten yksiohjaamoisen raitiovaunun ohjaamo oli aina menosuuntaan päin, sillä silmukan avulla vaunu voitiin kääntää pysähtymättä ja peruuttamatta, toisin kuin käytettäessä kolmioraidetta.


title: Paluusilmukka

text: British Rail aloitti 1960-luvulla paluusilmukkajärjestelyiden rakentamisen hiilikaivosten ja voimalaitosten ratapihoille, jotta hiilijunien vetureita ei tarvitsisi irrottaa junasta jokaisen ajon päätteeksi. Näitä edestakaisin kulkevia junia alettiin kutsua nimellä "merry-go-round". Niiden vaunujärjestys ei muuttunut kulkusuunnan vaihtuessa, ja ne sekä lastattiin että purettiin junan ollessa liikkeessä.


title: Paluusilmukka

text: Paluusilmukan hyödyiksi voidaan laskea seuraavat:


title: Golf Talma

text: Golf Talma on golfkeskus Sipoossa. Golfkeskuksessa toimivat kenttäyhtiö Golf Talma Oy sekä seuratoimintaa pyörittävä Golf Talma ry.


title: Golf Talma

text: Golf Talma ry:n perustamiskirja on allekirjoitettu 31.10.1989 ja rekisteröinti yhdistysrekisteriin on tehty 15.1.1990. Yhdistyksen yhdistysrekisterinumero on 151.992.


title: Golf Talma

text: Yhdistys vietti 20-vuotisjuhlavuotta vuonna 2009, vaikka 10-vuotisjuhlat pidettiin vuonna 2000. 10-vuotisjuhla laskettiin yhdistysrekisteriin merkitsemisen hetkestä.


title: Golf Talma

text: Golf Talma ry on Suomen Golfliiton jäsenseura. Sen seuranumero on 10.


title: Golf Talma

text: Yhdistyksen jäsenmäärä on kasvanut voimakkaasti kahteen otteeseen, vuosina 1999-2000 sekä vuosina 2007-2008. Ensimmäinen jäsenmäärän lisäys liittyi perustajaosakas Kesko Oyj:n voimakkaaseen osakkeiden myyntikamppanjaan. Viime vuosien jäsenmäärän kasvu on seurausta siitä, että jäsenyys yhdistyksessä mahdollistettiin ilman osakkeeseen liittyvää nimettyä pelioikeutta. Alla olevasta taulukosta selviää yhdistyksen jäsenmäärä vuosina 1997-2008 kuten se on ilmoitettu Suomen Golfliitolle.


title: McCartney (albumi)

text: McCartney on Paul McCartneyn studioalbumi vuodelta 1970. Se on hänen ensimmäinen albuminsa The Beatlesin hajoamisen jälkeen. McCartney soittaa albumilla itse kaikki soittimet ja laulaa; hänen vaimonsa Linda McCartney laulaa taustalla muutamassa kappaleessa. Suurin osa kappaleista on äänitetty pariskunnan kotona, ja pari kappaletta Abbey Roadin studiolla.


title: McCartney (albumi)

text: Musiikillisesti albumi jatkaa "Get Back"/"Let it Be" -äänityssessioiden kappaleiden selkeytettyä linjaa, vieden musiikkia vieläkin yksinkertaistetumman ilmaisun suuntaan. Poikkeuksena tästä on kokeellisenoloinen "Kreen-Akrore", joka kertoo samannimisestä Brasiliassa elelevästä heimosta. Tarkoitus oli mimikoida heidän metsästysretkien ääniä, sekä luoda sen mukainen tunnelma. Paul sai idean kappaleeseen nähtyään siitä kertovan TV-dokumentin. Kappale "Teddy Boy" on Get Back sessioiden perua, mutta monien muiden kappaleiden tavoin se jäi tuolloin viimeistelemättä sekä julkaisematta. "Junk" puolestaan koki jokseenkin vastaavanlaisen kohtalon Abbey Road albumin levytyksessä. Kummatkin ovat Paulin kappaleita, jotka hän kirjoitti Beatlesin Intian reissun aikana keväällä 1968. "Hot as Sun" puolestaan juontaa juurensa vuoteen 1959 asti. "The Lovely Linda" kertoo nimensä mukaisesti McCartneyn vaimosta, ja se oli ensimmäinen levyä varten nauhoitettu kappale. Samalla Paul testasi sillä laitteistoa. Kappaleet "Valentine Day", "Momma Miss America" and "Oo You" on sävelletty paikan päällä nauhoitusten lomassa.


title: McCartney (albumi)

text: Vaikka useimmat kriitikot eivät pitäneet albumista, se myi erittäin hyvin. McCartneyn studioperfektionismiin tottunut John Lennon oli yllättynyt "laadun puutteesta" levyllä. Tämän mielipiteen hän ilmaisi Rolling Stonen haastattelussa vuonna 1970.


title: McCartney (albumi)

text: Kaikki kappaleet on säveltänyt Paul McCartney.


title: J. V. Vakio

text: Jalmar Voldemar Vakio (vuoteen 1935 Hjalmar Woldemar Walldén; 23. syyskuuta 1897 Helsinki – 9. joulukuuta 1954) oli suomalainen yritysjohtaja, joka toimi vakuutusalalla ja 1927–1945 Yleisradion johdossa.


title: J. V. Vakio

text: Vakion vanhemmat olivat mol. oik. kandidaatti, varatuomari Ewert Woldemar Walldén ja Elin Mathilda Bergström. Hän pääsi ylioppilaaksi 1914 ja valmistui filosofian kandidaatiksi 1921 ja maisteriksi 1922. Vakio toimi Vakuutus Oy Varman kamreerina 1922–1927 ja hän oli myös "Vakuutussanomain" toimitussihteerinä 1923–1927 sekä Suomen vakuutusyhdistyksen sihteerinä 1926–1927.


title: J. V. Vakio

text: Yleisradion korkein johtaja Vakio oli ensin toimitusjohtajana 1927–1944 ja sitten pääjohtajana 1944–1945. Vakio hoiti vuosina 1928–1933 myös ohjelmapäällikön tointa. Vuonna 1945 hän joutui kuitenkin jättämään paikkansa ns. ”yleisten syiden” vuoksi ja hän palasi vakuutusalalle.


title: J. V. Vakio

text: Pääjohtajakautensa jälkeen Vakio palasi vakuutusalalle ja työskenteli Suomen vakuutusyhtiöiden keskusliiton toimitusjohtajana 1945–1954 ja Suomen vakuutusyhdistyksen sihteerinä vuodesta 1945 sekä Suomen palotariffiyhdistyksen sihteerinä vuodesta 1946.


title: Eurooppatiedotus

text: Eurooppatiedotus on Suomen Ulkoasiainministeriön ylläpitämä palvelu, jonka tehtävänä on tuottaa ja välittää tietoa suomeksi ja ruotsiksi EU-asioista ja Suomen toiminnasta EU:ssa. Eurooppatiedotus on osa valtionhallinnon EU-kansalaistiedottamista.


title: Eurooppatiedotus

text: Eurooppatiedotus vastaa kysymyksiin EU:sta ja tarjoaa maksuttomia julkaisuja. Eurooppatiedotus tekee yhteistyötä maakunnallisten, alueellisten ja paikallisten toimijoiden kanssa EU-asioiden kansalaisviestinnässä. Eurooppatiedotus järjestämää seminaareja ja keskustelutilaisuuksia sekä osallistuu messuille ja EU-aiheisiin tapahtumiin. Eurooppatiedotus hallinnoi kansalaisjärjestöille vuosittain myönnettävää Eurooppa-tiedottamiseen tarkoitettua valtionavustusta.


title: Eurooppatiedotus

text: Eurooppatiedotuksen asiakaspalvelupisteet ovat aiemmin olleet osa Euroopan komission Europe Direct -tiedotusverkostoa. Yhteistyösopimus on päättynyt vuoteen 2012.


title: Eurooppatiedotus

text: Eurooppatiedotus aloitti toimintansa maaliskuussa 1993 ja avasi ensimmäisen toimipisteensä Helsinkiin saman vuoden toukokuussa. Maakunnalliset asiakaspalvelupisteet sijaitsivat vuoteen 2013 saakka pääsääntöisesti maakuntakirjastoissa. Eurooppatiedotuksen uudistus tapahtui vuonna 2013, jolloin maakunnallisista toimipisteistä luovuttiin ja toiminta keskitettiin Helsinkiin Katajanokalle. Uudistuneessa Eurooppatiedotuksen ja kansalaisviestinnän yksikössä työskentelee kaikkiaan 12 työntekijää. Tiedottajia Eurooppatiedotuksella on yhteensä seitsemän. Heistä yksi työskentelee Rovaniemellä Lapin yliopiston Arktisessa keskuksessa. Uudistuksessa Eurooppatiedotuksen EU-kansalaisviestinnän painopiste siirtyi verkkoon ja sosiaaliseen mediaan.


title: Francisco Javier Martínez Fernández

text: Francisco Javier Martínez Fernández (s. 20. joulukuuta 1947 Madrid) on katolisen kirkon espanjalainen pappi. Hän sai vihkimyksensä papiksi 3. huhtikuuta 1972 ja piispaksi 11. toukokuuta 1985. Hänet nimitettiin vuonna 1985 Madridin arkkihiippakunnan apulaispiispaksi ja Volin titulaaripiispaksi. Vuonna 1996 hänestä tuli Córdoban hiippakunnan piispa.


title: Francisco Javier Martínez Fernández

text: Vuonna 2003 Martínez Fernández nousi Granadan arkkipiispaksi Antonio Cañizares Lloveran seuraajana.


title: Bangladeshin jalkapallomaajoukkue

text: Bangladeshin jalkapallomaajoukkue edustaa Bangladeshiä kansainvälisissä miesten jalkapallokilpailuissa. Sitä hallinnoi Bangladeshin jalkapalloliitto, joka kuuluu Aasian maanosaliittoon AFC:hen. Joukkue perustettiin vuonna 1972 ja se liittyi FIFA:n jäseneksi vuonna 1974. Kazi Salahuddin on Bangladeshin jalkapallomaajoukkueen kuuluisin jalkapalloilija.


title: Kari Salmi (kenraali)

text: Kari Tapani Salmi (s. 15. tammikuuta 1960, Luumäki) on suomalainen upseeri ja prikaatikenraali evp.


title: Kari Salmi (kenraali)

text: Salmi työskenteli Ilmavoimien Esikunnan esikuntapäällikkönä josta tehtävästä jäi eläkkeelle keväällä 2014. Aikaisemmin hän on toiminut muun muassa lennoston laivueupseerina, nykyisen Ilmasotakoulun johtajana vuosina 2006-2009, pääesikunnan johtamisjärjestelmäosaston johtamisjärjestelmäpäällikkönä sekä muissa tehtävissä Ilmavoimien Viestikoulun nimellä toimineessa samassa joukko-osastossa sekä johtotehtävissä, mm. ilmavoimien viestipäällikkönä Ilmavoimien Esikunnassa. Salmi aloitti Ilmavoimien Esikunnan esikuntapäällikkönä 1.7.2011, johon tehtävään hänet nimitettiin saman vuoden huhtikuussa.


title: Kari Salmi (kenraali)

text: Salmi on valmistunut Kadettikoulun ilmasotalinjalta vuonna 1983 ja on suorittanut yleisesikuntaupseerin tutkinnon vuonna 1995. Hänet ylennettiin prikaatikenraaliksi joulukuussa 2008.


title: Freedom (Alice Cooperin kappale)

text: Freedom on Alice Cooperin kappale vuodelta 1987. Se on hänen Raise Your Fist and Yell -levynsä ensimmäinen kappale. Kappaleeseen tehtiin video, ja sitä pyöritettiin jonkin verran radiossa ja televisiossa.


title: Antonio Cañizares Llovera

text: Antonio Cañizares Llovera (s. 10. lokakuuta 1945) on katolisen kirkon espanjalainen pappi. Hän on toiminut Ávilan piispana (1992–1996), Granadan arkkipiispana (1996–2002), Toledon arkkipiispana (2002–2008) ja "Congregatio de Cultu Divino et Disciplina Sacramentorum" -kongregaation prefektinä (2008–). Hänestä tuli kardinaali vuonna 2006.


title: Antonio Cañizares Llovera

text: Cañizares Llovera sai vihkimyksensä papiksi 21. kesäkuuta 1970 ja piispaksi 25. huhtikuuta 1992. Hän on Espanjan kuninkaallisen historia-akatemian jäsen.


title: Tosihemmot

text: Tosihemmot oli suomalainen vuonna 1994 esitetty viihdeohjelma. Ohjelmaa juonsi Kari Salmelainen.


title: Tosihemmot

text: Ohjelmassa kilpailijat etsivät parisuhdetta.


title: Tosihemmot

text: Jope Ruonansuu teki vuonna 1994 ilmestyneelleen albumilleen "Kiikun kaakun" ohjelmaan liittyviä sketsejä.


title: Tosihemmot

text: Suomen Diilin 3. tuotantokauden kilpailija Arttu Lipsonen osallistui ohjelmaan ollessaan 19-vuotias.


title: Oikeuden puolustaja

text: Oikeuden puolustaja on vuonna 1995 valmistunut jännityselokuva, jonka pääosissa näyttelevät Sean Connery ja Laurence Fishburne.


title: Oikeuden puolustaja

text: Oikeustieteen professori Paul Armstrong (Connery) haluaa käynnistää erään seksuaalimurhan tutkimukset uudestaan. Hänen mielestään sheriffi Tanny Brown (Fishburne) on pakottanut syytetyn tunnustamaan teon.


title: Publius Clodius Thrasea Paetus

text: Publius Clodius Thrasea Paetus (k. 66) oli roomalainen senaattori ja stoalainen filosofi. Hän on yksi kolmesta keisari Neron murhauttamasta ”stoalaisesta marttyyristä” Rubellius Plautuksen ja Barea Soranuksen ohella. He kaikki olivat Musonius Rufuksen oppilaita.


title: Publius Clodius Thrasea Paetus

text: Thrasea syntyi Pataviumissa eli nykyisessä Padovassa ja kuului varakkaaseen sukuun. Ei tiedetä, milloin hän tuli Roomaan. Nero suhtautui häneen aluksi hyvin, todennäköisesti Senecan vaikutuksesta, ja hänestä tuli konsuli ja eräs Sibyllan kirjojen pitäjistä vuonna 56. Vuonna 57 hän tuki senaatissa kilikialaisten lähettien asiaa; nämä olivat tulleet Roomaan syyttääkseen Tigellinuksen vävyä kuvernööri Cossutianus Capitoa, kiristyksestä.


title: Publius Clodius Thrasea Paetus

text: Vuonna 59 Thrasea osoitti ensimmäistä kertaa inhoaan Neron käytöstä ja senaatin nöyristelevää suhtautumista kohtaan. Hän poistui osallistumatta äänestykseen sen jälkeen, kun Neron kirje, joka pyrki oikeuttamaan tämän äidin Agrippinan murhan, luettiin senaatille. Vuonna 62 hän esti Neroa loukanneen preettorin Antistiuksen teloituksen ja taivutteli senaatin tyytymään lievempään rangaistukseen.


title: Publius Clodius Thrasea Paetus

text: Nero osoitti tyytymättömyyttään niin, ettei kutsunut Thraseaa virallisiin menoihin. Tuosta ajasta, vuodesta 63, kuolemaansa saakka Thrasea pysyi poissa julkisesta elämästä eikä enää astunut senaattiin. Hänen kuolemansa oli kuitenkin jo päätetty. Nero näki Thrasean yksinkertaisen elämän ja korkean stoalaisen moraalin soimauksena hänen omille irstailuilleen. Tacitus kirjoitti, että Nero ”saattoi Hyveen itsensä kuolemaan Thrasean ja Soranuksen henkilöissä”.


title: Publius Clodius Thrasea Paetus

text: Thrasean syyttäjinä toimivat Cossutianus Capito, joka ei koskaan ollut unohtanut sitä, että Thrasea tuki hänen syyttäjiään, sekä Eprius Marcellus. Syytteitä oli paljon, ja senaatti tuomitsi hänet kuolemaan. Kun uutinen tuomiosta tuotiin Thrasealle hänen kotiinsa, jossa hän oli juuri viihdyttämässä ystäväjoukkoa, hän vetäytyi huoneeseensa ja käski viiltää suonensa auki kummastakin kädestä. Tacitukselta säilynyt teksti katkeaa juuri, kun Thrasea osoittaa viimeiset sanansa kyynikkofilosofi Demetriokselle, jonka kanssa hän oli aiemmin päivällä keskustellut sielun luonteesta.


title: Publius Clodius Thrasea Paetus

text: Arulenus Rusticus kirjoitti Thrasealle vuosia myöhemmin ylistyspuheen ("Laudes Thraseae"). Rusticus oli tarjoutunut estäämään senaatin päätöksen veto-oikeudellaan, mutta Thrasea oli kieltänyt häntä heittämästä elämäänsä pois.


title: Publius Clodius Thrasea Paetus

text: Thrasea oli naimisissa Arria-nimisen naisen kanssa, joka oli Arrian tytär, ja hänen vävynsä oli Helvidius Priscus. Hän oli runoilija Persiuksen ystävä. Thrasean mallina omalle elämälleen oli Cato nuorempi, jolle hän oli kirjoittanut ylistyspuheen. Thrasea oli yksi Plutarkhoksen tärkeimmistä lähteistä Cato-elämäkerralleen.


title: Yamaha YZF-R1

text: Yamaha YZF-R1 on Yamahan valmistama urheilullinen moottoripyörämalli. Se esiteltiin vuonna 1998 Yamaha YZF 750 R:n seuraajaksi. Mallissa on nelisylinterinen rivimoottori, jonka teho ovat ajan myötä kasvanut alkuperäisestä 150 hv:n teholukemasta vuoden 2015 200 hv:aan.


title: Yamaha YZF-R1

text: Vuoden 1984 Yamaha FZ750 -mallissa alkujaan esitelty "Genesis" -moottorikonsepti suunniteltiin 1998 uusiksi siten, että sen kampiakseli ja vaihteiston akselit saatettiin huomattavasti lähemmäksi toisiaan. Moottori näin lyheni merkittävästi, jolloin myös akseliväli lyheni. Näin saavutettiin paljon nopeampi käsiteltävyys ja optimoitu massan painopiste.


title: Yamaha YZF-R1

text: Pyörän etujousitus on ollut alusta asti USD-mallinen (Up Side Down), ja takana on ollut monovaimennin. Runko on ollut alumiininen palkkirunko alusta asti, ja sen nimenä on jo vanhemmistakin Yamahoista tuttu Deltabox. Alun perin mallissa oli neljä 40 mm Mikunin valmistamaa kaasutinta, nykyään käytetään polttoaineen suihkutusta.


title: Yamaha YZF-R1

text: Vuonna 1998 YZF-R1 esiteltiin, ja se oli lehdistön ylistämä urheilullinen moottoripyörä jolle ei ollut vertaistaan. Sen pahin kilpakumppani oli Honda CBR 900 RR Fireblade, jossa oli noin 80 cm³ pienempi moottori, 20 hv vähemmän tehoa ja se painoi enemmän kuin R1. Ensimmäisessä R1-mallissa oli Deltabox II -runko, joka oli alumiininen. Sen akseliväli oli 1394 mm. Pyörällä oli kuivapainoa 177 kg ja siinä oli 150 hv tehoa.


title: Yamaha YZF-R1

text: Vuonna 2000 malli päivitettiin, ja Yamaha tiedotti 150 komponentin uudistuneen. Äänenvaimentaja vaihtui uuteen titaaniseen malliin painon säästämiseksi. Myös takajousituksen komponentteja uusittiin painon säästämiseksi. Painoa tippui mallista kokonaisuudessaan 2 kg, uuden kuivapainon ollessa 175 kg. Ajoasentoa muutettiin mm. 5 mm matalamman polttoainesäiliön avulla.


title: Yamaha YZF-R1

text: Vuonna 2002 malli sai uudet katteet, jotka olivat hieman kulmikkaammat kuin vanhat. Euro 2 -standardin myötä pakoputkisto suunniteltiin uudelleen ja siihen asennettiin kolmitiekatalysaattori. Moottorin imupuoli uusittiin ns. forward intake:n myötä. Uudessa R1:ssä oli uusi Deltabox III -runko. Pyörässä oli uutena myös polttoaineen ruiskutusjärjestelmä.


title: Yamaha YZF-R1

text: Vuonna 2004 YZF-R1:stä tuli ensimmäinen sarjatuotantomoottoripyörä jonka teho/paino suhde oli 1:1. Moottorin tehoksi ilmoitettiin 172 hv, ja patopaineen avulla 180 hv. Moottorissa käytettiin edelleen, vanhempien mallien tapaan, viisiventtiilitekniikkaa. Moottorin isku lyheni, ja sen myötä poraus suureni. Lyhyempi-iskuinen moottori pystyy käymään suuremmilla käyntinopeuksilla. Mallissa oli uusi Deltabox V -runko, joka oli aikaisempaa jäykempi. Sen akseliväli oli alkuperäistä millimetrin verran pidempi, ollen 1395 mm. R1 sai myös uuden pakoputkiston, jonka ulostuloaukko oli istuimen alla.


title: Yamaha YZF-R1

text: Vuonna 2006 moottorin imukanavat muotoiltiin uudestaan, ja moottorin huipputeho kasvoi kolmella hevosvoimalla.


title: Yamaha YZF-R1

text: Vuonna 2007 mallia uusittiin melkoisesti. Uudessa moottorissa ei käytetty enää viisiventtiilitekniikkaa, vaan imu- ja pakoventtiileitä oli tasaluku, eli yhteensä neljä kappaletta. Moottorin huipputeho oli nyt 180 hv ja patopaineen avulla 189 hv. Sen puristussuhde kasvoi 12,4:1:stä 12,7:1:een. Huippuvääntö tuli moottorista 10000 rpm:n kohdalla, kun se vanhemmassa mallissa tuli 10 500 rpm:n kohdalla. Uusi huippuvääntö oli 118 Nm, eli 7,9 Nm enemmän kuin aikaisemmin. Euro 3 -normin myötä uuden mallin kuivapaino nousi samaan kuin alkuperäisessä mallissa, eli 177 kg. Uudet tehokkaammat saasteentorjuntalaitteet olivat painavampia edellisiin nähdet. BIKE-lehden mittauksen mukaan mallin huippunopeus on 294,8 km/h, mittarin näyttäessä lukemaa 299 km/h. Kulutus on 16 l/100 km huippunopeutta ajettaessa.


title: Yamaha YZF-R1

text: Vuonna 2009 mallin moottori uusiutui ja siinä on käytössä cross plane -moottori, jolla ei ole mitään tekemistä Big Bang -moottorin kanssa (paitsi että cross plane -konstruktio on mahdollista varustaa Big Bang -sytytysjärjestyksellä.) Pyörän julkaisemisen aikaan lehdistössä kuitenkin puhuttiin, että R1:n moottori on MotoGP:stä tuttua Big Bang -tekniikkaa, mutta sittemmin asia on korjattu. Yamahan tuotantosuunnittelusta vastaavan Oliver Grillin mukaan cross plane -moottoriratkaisulla on tavoitteena antaa kuljettajalle parempi tuntuma siihen, miten moottori vääntää. Uusi moottori on 8 mm edempänä ja 9° enemmän etukenossa kuin aiempi versio. Se myös painaa 3 kg enemmän painavamman tasapainotusakselin, 1,4 kg painavamman kampiakselin ja painavamman polttoaineen suihkurunkojen takia. Pyörässä on säädettävät kuljettajan jalkatapit, joita voi säätää 15 mm ylöspäin ja 3 mm taaksepäin. Uuden R1:en huipputeho on 182 hv.


title: Yamaha YZF-R1

text: Vuonna 2011 pyörä uudistui hieman, lähinnä uudelleen muotoillun keulan osalta.


title: Yamaha YZF-R1

text: Vuonna 2012 pyörään tuli kuusiportainen luistonestojärjestelmä. Moottorinhallintayksikkö eli ECU uudistui, tarjoten enemmän tehoa ala- ja keskikierroksilla. [http://www.mpmaailma.fi/uutinen/uusi-vuoden-2012-yamaha-yzf-r1-julki [1]] Myös erikoisväritetty malli pyörästä julkaistiin samana vuonna.


title: Yamaha YZF-R1

text: 3.11.2014 Italian Milanossa esiteltiin täysin uusi Yamaha R1 vm. 2015. Niin runko kuin moottorikin ovat uutta mallia. Moottori säilyi Crossplane-tyyppisenä, mutta tehoa on nyt 200 hv (ilman patopainetta.) R1 keveni 7 kg entiseen v. 2014 malliin verrattuna, painaen nyt 199 kg (märkäpaino.) Pyörän kehitystyössä oli mukana 9-kertainen maailmanmestari Valentino Rossi, joka testasi uuden mallin sen hetkistä versiota jo v. 2013 marraskuussa Japanin Fukuroissa, Yamahan omistamalla vauhdikkaalla testiradalla. Uudesta R1:stä julkaistiin samaan aikaan kaksi mallia: R1 ja R1M. R1M on kilpakäyttöön tehty erikoisversio. Uuden R1:n ajonhallintajärjestelmän IMU (Inertial Measurement Unit ) -yksikkö seuraa liikkeitä kuuteen suuntaan – liikenopeus, hidastuvuus sekä kallistus oikealle ja vasemmalle sekä etupyörän liike ylös/alas. Tietojen perusteella luodaan kolmiulotteinen ajohallintakaava, joka ohjaa luistonestoa, etupyörän keulimista, jarrutuksia sekä rengaspitoa kiihdytyksissä. R1M:ssä on lisäksi mm. elektronisesti ohjattu jousitus, hiilikuituiset katteet ja GPS-datankeruujärjestelmä.


title: Yamaha YZF-R1

text: Tiedot ovat vuoden 2015 mallista


title: Jaatilan seisake

text: Jaatilan seisake () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Jaatilan kylässä Rovaniemellä.


title: Jaatilan seisake

text: Liikennepaikka perustettiin Kemin ja Rovaniemen välisen rautatien rakentamisen yhteydessä, ja sinne rakennettiin V luokan asemarakennus vuonna 1907, ja sen suunnitteli rautatiehallituksen arkkitehti Thure Hellström. Tämä rakennus kuitenkin siirrettiin Karungin rautatieasemalle Tornion pohjoispuolelle vuonna 1922. Sen tilalle rakennettiin toinen rakennus, jonka saksalaiset tuhosivat vetäytyessään Lapista 1944.


title: Jaatilan seisake

text: Kolmas asemarakennus rakennettiin saksalaisten tuhoaman tilalle vuonna 1945 Jarl Ungernin laatimien laiturirakennuksen piirustusten mukaan.


title: Pupu Lihavisto

text: Pupu Lihavisto, oikealta nimeltään Samuli Kerola o.s. Miettunen (s. 1959 Oulu) on suomalainen muusikko, kosketinsoittaja ja säveltäjä, joka tekee myös kuvataidetta ja kirjoittaa runoja. Hänen taiteilijanimensä syntyi Aku Ankka -sarjakuvia tehneen Carl Barksin "Yleisurheilukilpailut"-sarjasta, jossa esiintyi "todellinen muskelimies, Ankkalinnan ylpeys Pupu Lihavisto".


title: Pupu Lihavisto

text: Nuorena Lihavisto piirsi, maalasi ja soitti pianoa. Hän aloitti muusikon uransa vuonna 1977 urkujen soittajana koulukaverinsa Kauko Röyhkän lukioikäisenä perustamassa amerikkalaisesta undergroundista ja garagesta inspiraationsa saaneessa Untillo-yhtyeessä, jonka kappaleet "Ihmisen paras ystävä" ja "Dora" päätyivät pari vuotta myöhemmin Röyhkän debyytti-LP:lle "Steppaillen". Lihavisto on kuvannut 1970-luvun loppupuolen tuntemuksiaan: "Se oli kapinaa kapinaa vastaan 70-luvun jälkipuoliskolla, jolloin aktivoiduttiin kulttuurisesti tee se itse -hengessä". Lihavisto alkoi säveltää kappaleita Röyhkän innoittamana ja hän soitti sähköurkuja myös Kauko Röyhkän vuonna 1990 ilmestyneellä "Kaksi koiraa" -albumilla.


title: Pupu Lihavisto

text: Lihavisto perusti vuonna 1980 yhdessä Kauko Röyhkän ja Maritta Kuulan kanssa 500 kg lihaa -yhtyeen, joka perustettiin alun perin huumorimielessä ja sen oli tarkoitus oli tehdä musiikkia Lihaviston ja RukiVehrin taidenäyttelyyn. Hän soitti yhtyeessä aluksi pianoa ja myöhemmin kosketinsoittimia ja sävelsi kappaleita yhdessä Kauko Röyhkän kanssa. Yhtyeen ensimmäisellä keikalle Lihavisto soitti pianoa paperikassi päässä. Lihavisto sävelsi kappaleita 500 kg lihaa -yhtyeen vuonna 1982 ilmestyneelle levylle "Etkös ole ihmisparka" ja vuonna 1985 julkaistulle "Ruusumajassa" -levylle sekä vuonna 1988 julkaistulle "Akvaario"-levylle, vaikka ei enää soittanutkaan albumilla. Lihaviston sävellyksiä on myös myöhemmillä 500 kg Lihaa -albumeilla. Lihavisto jätti 500 kg lihaa -yhtyeen Provinssirockissa vuonna 1987 kesken keikan.


title: Pupu Lihavisto

text: Lihavisto perusti 1980-luvun alussa ”joikaavana rockabilly-duona ja meluavina ruohonjuuritason beatnikkeinä” aloittaneen The Leo Bugariloves -yhtyeen yhdessä RukiVehrin kanssa. The Leo Bugariloves on julkaissut EP:t "Tsaeh" (1991), "Bitter" (1995) sekä "Loves" (1997) ja vuonna 2004 ilmestyi yhtyeen ensimmäinen pitkäsoitto "Help!".


title: Pupu Lihavisto

text: Lisäksi Lihavisto on ohjannut lyhytelokuvia, tehnyt joukon suuren yleisönsuosion muun muassa Oulun musiikkivideofestivaaleilla saavuttaneita The Leo Bugariloves -musiikkivideoita yhdessä Tuija Karénin ja Samuli Alapurasen kanssa ja julkaissut punk-runokokoelman "Runojen kevät" vuonna 2007 yhdessä Läjä Äijälän ja Astro Lihjamon kanssa. "Runojen kevät" -kokoelmassa Lihavisto esiteltiin "trendipakoisen taiderockin harmaana eminenssinä". Lisäksi hän on sanoittanut kappaleita Hiljainen Kevät -yhtyeelle.


title: Pupu Lihavisto

text: Lihavisto on ilmoittanut blogissaan suunnittelevansa myös sooloa, joukkoa lied-esityksiä. Vuonna 2011 Pupu Lihaviston perustama Maalaisrocktähti -duo julkaisi split-singlellä kappaleen Akileija-tango, samaan aikaan ilmestyi single Longplay Music -levymerkillä Lihaviston The Leo Bugariloves -yhtyeeltä, ja syksyllä Feelings -albumi Karkia Mistikan arthouselevymerkillä.


title: Barea Soranus

text: Quintus Marcius Barea Soranus (k. 66) oli roomalainen senaattori. Ajatusmaailmaltaan hän oli stoalainen. Hän on yksi kolmesta keisari Neron murhauttamasta ”stoalaisesta marttyyristä” Rubellius Plautuksen ja Thrasea Paetuksen ohella. He kaikki olivat Musonius Rufuksen oppilaita.


title: Barea Soranus

text: Soranus kuului Marcius-sukuun. Hän oli Quintus Marcius Barean poika. Tämä toimi konsulina ("consule suffectus") vuonna 26 ja kahdesti African provinssin prokonsulina. Hänen äitinsä saattoi olla nimeltään Servilia, ja hänen veljensä Quintus Marcius Barea Sura oli tulevan keisari Vespasianuksen ystävä. Soranuksen veljentytär oli Marcia Furnilla, tulevan keisari Tituksen vaimo, ja hänen tyttärensä Marcia Servilia Sorana nai myöhemmin senaattori Annius Pollion.


title: Barea Soranus

text: Soranus syntyi ja kasvoi Roomassa, ja tuolloin häntä opetti stoalainen filosofi Publius Egnatius Celer. Africassa Soranus asui Leptis Magnassa. Soranus toimi vuonna 52 konsulina ("consule suffectus") ja kenties vuonna 61 Asian provinssin prokonsulina. Tapa, jolla hän hoiti virkaansa, tuotti hänelle provinssin asukkaiden suosion, mutta toisaalta se suututti Neron. Tämä loukkaantui ennen kaikkea siitä, että Soranus kieltäytyi rankaisemasta kaupunkia, joka oli puolustanut jumaliensa patsaita keisarikunnan määräyksiä vastaan. Neron kaudella Soranus oli jo vanhempi mies.


title: Barea Soranus

text: Soranusta syytettiin vehkeilystä Rubellius Plautuksen kanssa, joka oli Neron sukulainen ja toinen vihan kohde, sekä pyrkimyksestä saavuttaa provinssin asukkaiden hyväntahtoisuus maanpetoksellisilla juonilla. Eräs päätodistajia häntä vastaan oli aiempi opettaja Egnatius Celer. Soranus tuomittiin kuolemaan vuonna 65 tai 66, ja hän teki itsemurhan. Egnatius Celerin tuomitsi puolestaan myöhemmin kuolemaan Vespasianus tämän tapauksen johdosta.


title: Jamie Stevenson

text: Jamie Stevenson (25. maaliskuuta 1975) on brittiläinen suunnistuksen maailmanmestari. Hän asuu Tanskassa ja edustaa ruotsalaista OK Pan-Kristianstadia.


title: Jamie Stevenson

text: Stevensonin uran tähänastinen kohokohta oli, kun hän voitti yllättäen sprintin maailmanmestaruuden ja viestissä pronssia Sveitsissä 2003. Tämän jälkeen hän voittanut MM-pronssia keskimatkalla Tanskassa 2006 ja viestin MM-kultaa Tšekissä 2008. Hänen muita saavutuksiaan ovat EM-kilpailujen sprinttihopea Virossa 2003 ja keskimatkan pronssi Unkarissa 2002 sekä maailmancupin osakilpailuvoitto Australiassa 2000.


title: Hkakabo Razi

text: Hkakabo Razi () on Kaakkois-Aasian korkein vuori. Se sijaitsee Myanmarin pohjoisosassa Kachinin osavaltiossa Hkakbo Razin kansallispuistossa. Puisto on vuoristoseutua, ikivihreää subtrooppista sademetsää noin 2 400 - 2 700 metrin välillä, korkeammalla ensin lehti- sitten havumetsää. 3 450 metrin yläpuolella alkaa alpiininen vyöhyke ja noin 4 600 metristä ylöspäin paljas, osin pysyvän jään peittämä vyöhyke. Noin 5 300 metrin korkeudesta ylöspäin jäätikkö on hallitseva.


title: Hkakabo Razi

text: Hkakabo Razista tuli kansallinen suojelualue 30. tammikuuta 1996 ja kansallispuisto 10. marraskuuta 1998. Puisto on Myanmarin viimeinen luonnontilainen biodiversiteettialue, jossa on monipuolinen kasvisto ja eläimistö. Alue on suurelta osin tutkimatonta ja puisto tarjoaa erinomaiset mahdollisuudet kasvitieteen, geologian, eläintieteen ja maantieteen tutkimukselle.


title: Hkakabo Razi

text: Myanmarin viranomaiset aikovat avata alueen piakkoin ekoturismille. Useiden tieteellisten retkikuntien pääsy alueelle on jo sallittu.


title: Hkakabo Razi

text: Japanilainen Takashi Ozaki ja myanmarilainen Nyima Gyaltsen (alias "Aung Tse") tekivät ensinousun huipulle 1996. Ozaki oli yrittänyt nousua vuotta aiemmin, mutta epäonnistunut huonon sään takia. Marssi perusleiriin kestää neljä viikkoa ja on vaivalloinen tiheän sademetsän ja sillattomien jokien takia. Suhteellisen myöhäisen ensinousun syynä oli pääosin se, että ulkomaalaisten pääsy alueelle sallittiin vasta 1993.


title: Heljä Heikkinen

text: Heljä Heikkinen (s. 1988) on suomalainen näyttelijä ja muusikko. Hän on näytellyt teatterissa (Lahden kaupunginteatteri, Kouvolan teatteri) sekä televisiosarjoissa ja ollut ääninäyttelijänä lukuisissa piirrossarjoissa. Heikkinen on valmistunut Lahden ammattikorkeakoulun musiikkiteatterilinjalta vuonna 2011.Heikkisen isä on näyttelijä Jarmo Heikkinen.


title: Oi aikoja!

text: Oi aikoja! on reggaeartisti Puppa J:n ensimmäinen sooloalbumi. Se julkaistiin Roihis Musican kautta CD:nä 25. helmikuuta 2009 ja vinyylinä 1. huhtikuuta 2010. Kappaleesta "Huolii" on julkaistu musiikkivideo. "Oi aikoja!" nousi julkaisuviikollaan (10/2009) sijalle 19 Suomen virallisella listalla.


title: Nuottikirjoitus

text: Nuottikirjoitus eli notaatio (latinan sanasta "nota" ’merkki’) on kirjallinen merkkijärjestelmä musiikin merkitsemiseksi. Merkitsemistä kutsutaan nuotinnukseksi.


title: Nuottikirjoitus

text: Muinaiskulttuureissa on esiintynyt nuottikirjoitusta monessa eri muodossa ja osa havainnoista viittaa että säveliä merkittiin ylös ensimmäisen kerran jo 2000 eaa. nuolenpääkirjoituksella.


title: Nuottikirjoitus

text: Euroopassa vielä 600-luvulla musiikinteoreetikko Isidorus Sevillalainen väitti kirjoituksissaan, että on mahdotonta merkitä musiikkia ylös. Kuitenkin 800-luvulla ensimmäiset eurooppalaiset nuottimerkinnät, neumit, alkoivat jo kehittyä. Niihin merkityt sävelet olivat vain suuntaa antavia, eivätkä ne sisältäneet tarkkaa tietoa sävelten intervallisuhteista. Vuonna 995 syntynyt Guido Arezzolainen mullisti nuottikirjoituksen käyttämällä neliviivaista nuottiviivastoa. Mensuraalinotaatio otettiin käyttöön 1200-luvulla, mikä toi mukanaan nuottien vaihtelevan pituuden. Se oli käytössä aina 1600-luvulle asti, kunnes nykyinen notaatio korvasi sen.


title: Nuottikirjoitus

text: Nykyään käytettävä nuottikirjoitus on lähtöisin eurooppalaisesta taidemusiikista, ja sitä käytetään laajalti ympäri maailman.


title: Nuottikirjoitus

text: Nuottiavain eli klaavi määrittää eri sävelten asemat nuottiviivastolla. Eri avaimia käytetään sen mukaan, mille sävelalueella viivastolle merkitty osuus sijoittuu. Avain on yleensä vasemmanpuoleisin viivastolla oleva merkki. Viivaston keskellä voi olla toinenkin nuottiavain, jos sävelkulku siirtyy huomattavasti korkeammalle tai matalammalle kuin missä se on viivaston alussa. Aikoinaan mikä tahansa avain voitiin sijoittaa mihin tahansa kohtaan viivastolla, mutta myöhemmin niiden paikka on vakiintunut tietyille viivoille.


title: Nuottikirjoitus

text: Viivastolla nuotit asetetaan viivojen päälle, niiden väliin sekä viivaston ala- tai yläpuolelle joko apuviivojen kanssa tai ilman. Nuotin pään sijainti ilmaisee sävelkorkeuden, nuotin muoto sen keston. Mitä korkeammalla nuotti on, sitä korkeammalta soitetaan tai lauletaan. Sävelen keston osoittavat nuottien aika-arvot. Myös tauoilla on omat aika-arvonsa, jotka vastaavat tarkalleen nuottien aika-arvoja. Nuotin varsi voi osoittaa joko ylös- tai alaspäin. Yleensä se osoittaa ylöspäin, jos nuotin pää on kolmannen viivan alapuolella, ja alaspäin, jos se on kolmannen viivan yläpuolella.


title: Nuottikirjoitus

text:
Erikestoisten nuottien nimissä olevat murtoluvut osoittavat, mikä on mitäkin nuottia vastaavan sävelen kestoaika suhteessa "kokonuottiin": esimerkiksi neljäsosanuotin kesto on neljäsosa kokonuotin kestoajasta. Eri nuoteilla ei kuitenkaan ole yleistä vakiopituista kestoaikaa, vaan niiden kesto riippuu myös kullekin sävellykselle merkitystä temposta.
Kokonuottia suuremmat nuottiarvot ovat käytännössä harvinaisia.


title: Nuottikirjoitus

text: Myös kuudeskymmenesneljäsosanuottia lyhempiä nuotteja voidaan vastaavasti muodostaa lisäämällä väkäsiä tai palkkeja, mutta ne ovat käytännössä harvinaisia. Niinpä 1/128- ja jopa 1/256-nuotti esiintyvät useiden säveltjien kuten Mozartin teoksissa. Äärimmäinen tapaus on yhdysvaltalaisen säveltäjä Anthony Philip Heinrichin 1800-luvulla säveltämä "Toccata Grande Cromatica", jossa esiintyy jopa 2048:sosanuotteja, joskin yhteydestä käy selvästi ilmi, että nuoteissa on yksi palkki liikaa ja niiden pitäisi itse asiassa olla 1024:sosanuotteja.


title: Nuottikirjoitus

text: Kun nuotissa on "n" väkää tai palkkia, kyseessä on


title: Vasili Juhnin

text: Vasili Vasiljevitš Juhnin (; 12. tammikuuta 1907 – 23. marraskuuta 1960) oli komilainen kirjailija.


title: Vasili Juhnin

text: Juhnin syntyi nykyisen Komin tasavallan Priluzjen piirin Zanuljen kylässä. Nuorena hän työskenteli kyyti- ja uittomiehenä. Vuonna 1937 Juhnin valmistui Komin pedagogisen instituutin kielen ja kirjallisuuden tiedekunnasta, minkä jälkeen hän työskenteli kominkielisen "Vörledźyś"-lehden toimittajana Syktyvkarissa. Vuosina 1938–1948 hän toimi Komin kirjailijaliiton puheenjohtajana.


title: Vasili Juhnin

text: Juhninin ensimmäiset kertomukset ilmestyivät 1930-luvun alussa. Vuonna 1938 "Udarnik"-kirjallisuuslehdessä julkaistiin hänen kirjoittamansa ensimmäinen kominkielinen romaani "Alöi ĺenta" (”Punainen nauha”), joka kertoo komitalonpoikien elämästä 1900-luvun alussa. Erillisenä kirjana se ilmestyi vuonna 1941. Juhninin toinen romaani "Tundrasa bijas" (”Tundran valot”) julkaistiin vuonna 1950. Sen aiheena ovat Vorkutan hiiliesiintymien hyödyntämisen alkuvaiheet neuvostoaikana. Juhnin on kirjoittanut myös lastenkirjoja.


title: Defaitismi

text: Defaitismi (, , ) on termi, joka tarkoittaa tappion hyväksymistä ilman taistelua tai tahtoa taistelemiseen. Sanalla on yleensä kielteinen sivumerkitys, ja usein psykologiassa se liitetään pessimismiin. Poliittisessa käytössä termillä on usein propagandistinen merkitys ja sillä viitataan maanpetoksellisuuteen sellaisessakin tilanteessa, jossa taistelun jatkaminen on todellisuudessa toivotonta. Sana on tyypillinen sota-ajan termi, vaikka sitä käytetään joskus politiikassa, liike-elämässä, urheilussa, psykologiassa ja filosofiassa.


title: Defaitismi

text: Antero Mannisen mukaan sana kuuluu ääntää "de[fe]tismi" ja se tarkoittaa yksiselitteisesti tappiomielialaa, ja defaitisti [-fe-] on sen vallassa oleva ja sitä levittävä henkilö.


title: Defaitismi

text: Termi defaitismi otettiin todennäköisesti käyttöön 1900-luvun alussa, mutta sen lähteestä on olemassa eri versioita. Ranskalaisten on sanottu käyttäneen termiä ensimmäisinä kuvaamaan venäläisten sotilaiden mielialaa ensimmäisessä maailmansodassa, mutta sitä on saatettu käyttää myös Ranskan–Preussin sodan ajan antaumista kannattaneesta ranskalaisesta poliittisesta liikkeestä. Tätä tukisi seikka, että Venäjän vallankumoukselliset käyttivät käsitettä ”vallankumouksellinen defaitismi” jo ennen ensimmäistä maailmansotaa. Englantiin sana "defeatist" omaksuttiin ranskankielisestä sanasta "défaitiste" vuonna 1917 kuvaamaan henkilöä, jonka epäillään toimivan valtiotaan vastaan.


title: Defaitismi

text: Vaikka sana on todennäköisesti 1900-luvun tuote, sitä käytetään historiankirjoituksessa kuvaamaan myös varhaisempina aikoina vallinneita tilanteita, joissa tappiomielialan esitetään ottaneen vallan tai vaikuttaneen sodan tai taistelun lopputulokseen.


title: Defaitismi

text: 1900-luvun alussa vallankumoukselliset sosialistit loivat käsitteen vallankumouksellinen defaitismi, jonka mukaan kansanjoukkojen defaitismi voi olla ase vallankumouksen toteuttamiseksi. Vladimir Leninin mukaan työväenluokka ei hyödy valtioiden johtajien aloittamista sodista, vaan saa maksaa niiden seuraukset. Niinpä esimerkiksi japanilainen porvarisluokka edisti venäläisen työväenluokan ja samalla vallankumouksellisen asiaa voittaessaan Venäjän–Japanin sodan 1905. Ensimmäisen maailmansodan syttyessä venäläisten sosialidemokraattien enemmistö kannatti sotaan ryhtymistä. Tällöin kommunististen bolševikkien kielessä vallankumouksellisen defaitismin vastatermiksi tuli sosialistinen patriotismi, josta he syyttivät sosialidemokraatteja. Termin merkitys tosin vaihtui, kun kommunistit ottivat vallan Venäjällä. Neuvostoliitossa 1930-luvun aikana sosialistinen patriotismi ei enää ollut vastavallankumouksellinen tai taantumuksellinen käsite, vaan uuden mallikansalaisen korkeimpia hyveitä. Koska vallankumous oli jo saavutettu Neuvostoliitossa, defaitismin merkitys muuttui nyt vastavallankumoukselliseksi, joten vallankumouksellisesta defaitismista tuli yksinkertaisesti defaitismia, jonka koettiin jälleen auttavan vastustajaa voittamaan.


title: Defaitismi

text: Maanpakoon ajettu Lev Trotski ryhtyi puolestaan käyttämään samaa käsitettä 1930-luvulla stalinismia ja Josif Stalinin ajan Neuvostoliiton sotaista politiikkaa vastaan.


title: Defaitismi

text: Sota-aikana defaitismi on usein käytetty termi. Sotilasta tai siviiliä voidaan syyttää defaitismista, vaikka hänen mielestään taistelu on jo menetetty tai taisteleminen on turhaa jostain muusta syystä. Sodankäynnin kannalta defaitismi on pahe, sillä usein hävitty taistelu on sodankäynnin päämäärien kannalta hyväksyttävämpää kuin luovutus ilman vihollista hidastavaa ja sen voimia heikentävää ja sitovaa taistelua. Myös sotaa vastustavia pasifisteja syytetään helposti defaitisteiksi etenkin sodan aikana.


title: Defaitismi

text: Aisnen toinen taistelu alkoi Nivellen offensiivilla 16. huhtikuuta 1917. Ranskalaisille sotilaille oli luvattu Saksan antautuvan parissa päivässä. He kävivät taisteluun varmana voitosta, mutta tavoitteet jäivät saavuttamatta. Sen sijaan kolmen viikon hävityn taistelun jälkeen Ranskan asevoimat oli menettänyt 187 000 miestä. Pitkän ja uuvuttavan juoksuhautasodankäynnin väsyttämät ranskalaiset sotilaat nousivat kapinaan, joka levisi rintamalla kulovalkean lailla. Sodanjohto kukisti kapinan. Samalla kun oloihin tuotiin parannuksia, kapinan keskushenkilöiksi epäiltyjä teloitettiin varoitukseksi muille. Heitä syytettiin defaitismista ja maanpetturuudesta. Ensimmäisessä maailmansodassa teloitettujen pasifistien määrä ylitti terrorin aikana tunnetun ajan jakson Ranskan historiassa.


title: Defaitismi

text: Sodan viimeisenä vuonna 1918 defaitismi levisi puolestaan Saksassa. Maan voimavarat olivat lopussa neljän sotavuoden jälkeen. Muun muassa ihanteikas silloinen rintamasotilas Adolf Hitler oli pettynyt, koska uusimmat täydennykset eivät olleet samalla tavalla hurmoshenkisiä kuin vuoden 1914 erä. Kotirintama kapinoi ja Saksa jotui antautumaan, vaikka rintamalla saavutettiinkin suhteellisia menestyksiä. Rintamamiesten sammakkoperspektiivistä katsottuna kotirintama petti taistelevat joukot. Tämä synnytti "Dolchstosslegenden", selkäänpuukotusteorian.


title: Defaitismi

text: Toisessa maailmansodassa natsi-Saksa voitti Ranskan vain kuusi viikkoa kestäneiden taisteluiden jälkeen vuonna 1940. Saksan asevoimat käytti modernin liikkuvan sodankäynnin taktiikkaa, jota vastaan Ranskan asevoimien opit olivat vanhentuneita. Häviö on sittemmin pantu usein ranskalaiden sotilaiden ja upseeriston keskuudessa levinneen tappiomielialan, defaitismin syyksi. Sanaa on sen jälkeen käytetty helposti Ranskan asevoimista. Esimerkiksi yhdysvaltalainen "Time"-lehti ei epäröinyt kuvailla ranskalaisia defaitisteiksi arvostellessaan Ranskan Indokiinan sodan strategiaa keväällä 1954. Noin kaksikymmentä vuotta myöhemmin yhdysvaltalaiset olivat itse samankaltaisessa tilanteessa Indokiinassa. Nyt yhdysvaltalaiset sodan kannattajat syyttivät defaitismista lehdistöä ja sotaa vastustanutta rauhanliiketta.


title: Defaitismi

text: Puola oli hävinnyt sodan Saksaa vastaan ja Neuvostoliittoa vastaan syksyllä 1939 ja se antautui viisi viikkoa kestäneiden taistelujen jälkeen. Puolalaisia sotilaita ei ole kuitenkaan syytetty defaitismista, sillä he ryhtyivät usein toivottomiinkin taisteluihin ylivoimaista vihollista vastaan. Vasta toisen suurvallan, Neuvostoliiton hyökkäys murensi viimein puolalaisten puolustustahdon, mutta ei taistelutahtoa, sillä puolalaiset vapaaehtoiset osallistuivat muiden valtioiden armeijoissa sotaan kaikilla rintamilla.


title: Defaitismi

text: Saksan johto piti defaitismia rikoksena, josta seurasi usein kuolemantuomio. Kun müncheniläisten opiskelijoiden sotaa ja natsihallintoa vastustava vastarintaliike Valkoinen Ruusu jäi kiinni lentolehtisten levittämisestä Saksan kansallissosialistisen työväenpuolueen pää-äänenkannattajassa sanomalehti "Völkischer Beobachterissa" kirjoitettiin 21. huhtikuuta 1943 seuraavasti:


title: Defaitismi

text: Roland Freislerin johtama natsien kansantuomioistuin antoi lukemattomia kuolemantuomioita defaitismista syytetyille. Jopa vastustajan radioasemien kuten Radio Moskovan ja BBC:n uutislähetysten kuunteleminen ja uutisten levittäminen saattoi merkitä syytettä defaitismista ja edelleen kuolemantuomiota. Vuoden 1944 puolesta välistä lähtien ilmoitustauluilla oli lähes joka viikko uusi vaaleanpunainen juliste, jossa ilmoitettiin viikon mittaan teloitettujen defaitistien nimet.


title: Defaitismi

text: Suomessa termiä käyttivät ne tahot, jotka kannattivat jatkosodan jatkamista Saksan rinnalla Neuvostoliittoa vastaan. Kun Saksa oli hävinnyt Stalingradin taistelun helmikuussa 1943, päämajan tiedustelupäällikkö Aladár Paasonen piti valituille Suomen johdon edustajille esitelmän, jossa hän totesi sodan päättyvän varmasti tappioon. Paasonen sai tehtäväkseen pitää sama esitelmä myös eduskunnan ulkoasiainvaliokunnalle. Esitelmä herätti närää, ja tietoja sen sisällöstä vuoti myös saksalaisille, jotka joidenkin suomalaisten kansanedustajien kanssa syyttivät rauhaa tunnustelevaa johtoa defaitismista. Rauhanoppositioon liittynyt tuleva presidentti Urho Kekkonen puolusti irtautumista sodasta kirjoituksessaan Pekka Peitsi -nimimerkin alla vuonna 1944:


title: Defaitismi

text: Termi "defaitismi" on ollut ahkerassa käytössä Yhdysvalloissa, kun Irakin sodasta on keskusteltu. Varsinkin sodan pitkittyessä Irakin miehityksen kannattajat ovat arvostelleet yhdysvaltalaista mediaa ja demokraattista puoluetta defaitismista. Politiikkaa tutkivan turvallisuuspoliittisen keskuksen johtaja ja Irakin sodan jatkamisen kannattaja Frank Gaffnet kirjoitti vuonna 2006 kolumnissaan:


title: Defaitismi

text: Brittiläinen sanomalehti "Daily Telegraph" kirjoittaa samansuuntaisesti Afganistanin sodasta lokakuussa 2008:


title: Defaitismi

text: Yhdysvaltalaisen uuskonservatistisen käsityksen mukaan Vietnamin sodassa koettu nöyryytys johtui selkäänpuukotusteorian lailla kotirintaman petoksesta, heikkotahtoisten poliitikkojen, defaitistisen lehdistön ja vallankumouksellisen rauhanliikkeen toimista. Sen sijaan presidentti George W. Bushin johdolla aloitettu Irakin sota nähdään mielikuvitusrikkaana ja rohkeana Yhdysvallan sotilaallisen ylivoiman hyödyntämisenä. Uuskonservatistisen näkemyksen mukaan Yhdysvaltojen maailmanlaajuinen ylivalta on luonteeltaan lempeä ja sen vuoksi Yhdysvaltojen kohtalo on muokata koko maailma sen arvoja vastaavaksi. Samassa hengessä Ronald Reaganin ulkopolitiikan koetaan päihittäneen ”defaitistisen Vietnamin sodan syndrooman” voittamalla Neuvostoliittoa vastaan käydyn asevarustelukilpailun.


title: Defaitismi

text: Käsitteellä älyllinen defaitismi voidaan tarkoittaa eri asioita, johon ajattelevan ihmisen tai älymystön edustajan voidaan katsoa syyllistyvän. Termi määräytyy käyttötarpeen mukaan, mutta yleensä sillä tarkoitetaan luovuttamista liian monisyiseksi tai ratkaisemattomaksi koetun ongelman edessä. Filosofiassa sillä voidaan esimerkiksi tarkoittaa ajatusta, jonka mukaan jokaisen ajatuksen on jo keksinyt joku muu, jolloin yritys luoda uutta olisi pohjimmiltaan turhaa.


title: Defaitismi

text: Psykologiassa defaitismi kuvaa menetyksen, torjunnan ja epäonnistumisen hyväksyvää ajattelutapaa. Defaitistinen henkilö voi uskoa, että tilanteessa jatkaminen on turhaa ja millään ei ole merkitystä, koska yritykset muuttaa tilannetta tulevat kuitenkin päättymään huonosti, kävi miten kävi. Defaitismi liittyykin usein masennukseen, josta kärsivä henkilö voi kieltäytyä normaalista sosiaalisesta toiminnasta ja lakata ottamasta osaa aktiviteetteihin, josta hän aiemmin on nauttinut. Toivottomuuden tunne ja kokemus todennäköisenä pidetystä negatiivisesta tuloksesta saa heidät tuntemaan, että heidän omilla teoillaan ei ole merkitystä.


title: Defaitismi

text: Laajemmin yhteiskuntatieteissä kuten sosiaalipsykologiassa ja sosiologiassa termi tarkoittaa ihmisryhmän defaitistista toimintaa. Esimerkiksi joidenkin yhteiskuntateorioiden mukaan länsimaiden köyhiä pidetään yksin syypäänä omaan köyhyyteensä. Politiikan professori Lawrence Meadin mukaan köyhät ovat ”defaitistisen kulttuurin” uhreja ja heiltä puuttuu itsekuri ja kyky ”henkilökohtaiseen järjestäytymiseen”, mikä saisi heidät opiskelemaan, löytämään työpaikkoja ja tekemään töitä. Paleokonservatistisen ja libertaristisen poliittisen tieteilijän Charles Murrayn näkökulma on astetta tylympi ja yksinkertaisempi: ”alaluokka” säilyy kroonisesti työttömänä ei siksi, että heiltä puuttuisi taitoa tai tilaisuuksia, vaan koska he ovat ”haluttomia ja kyvyttömiä heräämään aikaisin aamulla ja lähtemään töihin”.


title: Työkalulaatikko

text: Työkalulaatikko tai työkalupakki on työkalujen kantokahvallinen säilytys- ja kuljetuslaatikko. Työkalulaatikossa työntekijän kaikki tavanomaisesti tarvittavat työkalut kulkevat yhdellä kerralla mukana.


title: Työkalulaatikko

text: Työkalulaatikko on yleensä kovaa materiaalia kuten peltiä, muovia tai puuta. Työkalulaatikossa on osastoja erilaisille työkaluille. Työkalulaatikon työkaluja ovat erikokoiset ruuvimeisselit (tasapäiset, ristipäiset ja tähtipäiset), jakoavaimet, kiintoavaimet, sähkökoestin, yleismittari, juotoskolvi, juotostinaa, teippiä, kontaktiliimaa, lyijykynä merkintöjä varten, yms.


title: Christian Ludwig Nitzsch

text: Christian Ludwig Nitzsch (3. syyskuuta 1782 Beucha Saksa - 16. elokuuta 1837 Halle) oli saksalainen eläintieteilijä.


title: Christian Ludwig Nitzsch

text:
Nitzschin vanhemmat olivat wittenbergiläinen pappi Karl Ludwig ja Luise (s. Wernsdorf) Nitzsch. Nitzsch opiskeli Wittenbergin yliopistossa ja valmistui lääketieteen kandidaatiksi 21. joulukuuta 1804. Hänet promovoitiin lääketieteen tohtoriksi 4. tammikuuta 1808.
Nitzsch toimi eläintieteen professorina Hallen yliopistossa 5. lokakuuta 1815 alkaen. Hän oli erikoistunut lintutieteeseen. Hän tutki myös piileviä ja eräs piileväsuku on nimetty hänen kuniakseen "Nitzchia"ksi. Unohtaa ei myöskään sovi hänen uraauurtavia täitutkimuksiaan, joista hän kirjoitti tutkielmassaan "Nitzsch Ch. L., Darstellung der Familien und Gattungen der Thierinsecten (insecta epizoica)" (Magazin fur die Entomologie, Germar, Zincken, Bd.3 (1818)). Nitzschin kirjallinen tuotanto oli laaja.


title: Christian Ludwig Nitzsch

text: Linnuista Nitzsch nimesi muun muassa puukiitäjien suvun "Hemiprocne".


title: Kungsträdgårdenin metroasema

text: Kungsträdgårdenin metroasema on metroasema Tukholman metron sinisellä linjalla, Norrmalmin kaupunginosassa. Sisäänkäynnit asemalle sijaitsevat Gallerian-ostoskeskuksessa sekä Arsenalsgatanilla Kungsträdgården-puiston läheisyydessä. Asema on sinisen linjan pääteasema, ja sinne liikennöivät kummankin sinisen haaran junat (pääteasemina Hjulsta tai Akalla). Asema avattiin 30. lokakuuta vuonna 1977 järjestelmän 91. asemana.


title: Kungsträdgårdenin metroasema

text: Kungsträdgårdenin asema sijaitsee noin 30 metriä maan alla. Se on Tukholman metron syvimmällä sijaitseva asema. Se on myös ainoa, jonka seinät ovat paljaat, eikä niitä ole käsitelty kemiallisella aineella. Aseman sisätiloja on koristeltu Tukholman keskustan puretuista rakennuksista peräisin olevilla pylväillä, portaaleilla, veistoksilla ja uuneilla. Koristelujen toteutuksen on suunnitellut taiteilija Ulrik Samuelsson.


title: Vecdi Gönül

text: Mehmet Vecdi Gönül (s. 29. marraskuuta 1939) on turkkilainen Oikeus ja kehitys -puolueen poliitikko. Hän valmistui Ankaran yliopistosta vuonna 1960. Hän pääsi parlamenttiin 1999 ja toimi maansa puolustusministerinä 2002–2011.


title: Mihail Lebedev (kirjailija)

text: Mihail Nikolajevitš Lebedev (; 22. lokakuuta 1877 – 5. maaliskuuta 1951) oli komilainen kirjailija.


title: Mihail Lebedev (kirjailija)

text: Lebedev syntyi nykyisen Komin tasavallan Sysolan piirin Mežadorin kylässä. Hän opiskeli Ust-Sysolskin kihlakuntaopistossa ja työskenteli kunnankirjurin apulaisena Kortkerosin ja Poktšan kylissä. Venäjän vallankumouksen jälkeen hän toimi köyhälistökomitean ja kansantuomioistuimen sihteerinä Kortkerosissa, jossa hän eli suurimman osan elämästään.


title: Mihail Lebedev (kirjailija)

text: Lebedev alkoi kirjoittaa 13-vuotiaana. Ennen vallankumousta hän julkaisi useita venäjänkielisiä kertomuksia, mutta alkoi laatia myös kominkielisiä runoja. Lebedevin runoelmat "Kört Aika" ja "Jag mort" (molemmat 1928) perustuvat komien muinaisuutta koskeviin legendoihin. Hän kirjoitti myös ajankohtaista käyttörunoutta sekä erityisesti lastenrunoja. Lebedevin operetteja "Miča nyv" (”Kaunis tyttö”, 1919), "Tun" (”Noita”, 1920), "Nastuk" (1928) on esitetty näyttämöllä.


title: Mihail Lebedev (kirjailija)

text: Vuonna 1939 Lebedev sai ensimmäisenä komikirjailijana valtiollisen tunnustuksen – Znak potšota -kunniamerkin.


title: Bellevue (Washington)

text: Bellevue on kaupunki Kingin piirikunnassa Washingtonin osavaltiossa Yhdysvalloissa. Se sijaitsee Lake Washingtonin itärannalla vastapäätä osavaltion suurinta kaupunkia Seattlea. Kaupungin väkiluku on 121 347 (2007 arvio), ja se on osa Seattle–Tacoma–Bellevue-metropolialuetta, jolla on yli 3 miljoonaa asukasta.


title: Bellevue (Washington)

text: Sanat ”belle” ja ”vue” ovat ranskaa ja tarkoittavat ”kaunista näkymää”.


title: Bellevue (Washington)

text: Lake Washingtonin ja pienemmän Lake Sammamishin välinen alue, jolla kaupunki nykyään sijaitsee, oli vielä 1800-luvulla metsäinen ja harvaan asutettu. Vuonna 1867 Coal Creekistä, Bellevuen nykyisen eteläisen naapurikaupungin Newcastlen lähistöltä, löydettiin kivihiiltä ja vuonna 1869 alueella tehtiin suuria valtauksia, minkä myötä väkiluku alkoi kasvaa. Alueelle muutti myös sisällissodan veteraaneja, joille myönnettiin sieltä tiluksia kiitokseksi asepalveluksestaan. Metsänhakkuusta tuli toinen alueen elinkeino uusien asukkaiden raivatessa maata tiloilleen. Näihin aikoihin alueelle rakennettiin postitoimisto ja koulurakennus. Bellevueksi alue nimettiin 1880-luvulla, mutta nimen tarkka alkuperä ei ole tiedossa.


title: Bellevue (Washington)

text: Vuosisadan vaihteessa Bellevuessa kukoisti maatalous viljavan maaperän ja alueelle muuttaneiden japanilaisten siirtolaisten työn ansiosta. Maanviljelijät matkustivat Seattleen ja Northern Pacific Railwayn laajennuttua kauemmaksikin myymään hedelmiä ja vihanneksia. Vuonna 1925 järjestettiin ensimmäinen Bellevuen mansikkafestivaali.


title: Bellevue (Washington)

text: Ensimmäinen silta (nykyinen Lacey V. Murrow Memorial Bridge) Lake Washingtonin yli Seattleen valmistui vuonna 1940, mikä toi alueelle jälleen lisää uusia asukkaita ja Bellevue alkoi muuttua maalaisyhteisöstä esikaupunkimaisemmaksi. Yhdysvaltain liityttyä toiseen maailmansotaan Bellevuen merkittävä japanilaista alkuperää ollut väestö lähetettiin internointileireille. Sodan aikana rakennettiin vuonna 1946 avattu kauppakeskus Bellevue Square, joka houkuttelee nykyään yli 16 miljoonaa vuosittaista kävijää.


title: Bellevue (Washington)

text: Bellevuen kaupunki perustettiin virallisesti vuonna 1953. Sittemmin siihen on liitetty ympäröiviä alueita ja alun perin Meydenbauer Bayn pohjukassa sijainnut 12 neliökilometrin kaupunki on kasvanut lähes 90 neliökilometrin kokoiseksi. Myös väkiluku on ollut voimakkaassa nousussa 1980-luvulta lähtien. Se on muuttunut esikaupungista pilvenpiirtäjien halkomaksi urbaaniksi teknologiakeskukseksi, ja useat yritykset muun muassa Microsoftin johdolla ovat siirtäneet toimintojaan sinne. Microsoftin nykyinen pääkonttori on Bellevuen naapurikaupungissa Redmondissa. "CNNMoney.com" sijoitti Bellevuen vuonna 2008 ensimmäiseksi 100 parasta paikkaa elää ja yrittää -listallaan.


title: Bellevue (Washington)

text: US Census Bureaun vuonna 2000 suorittamassa väestönlaskennassa Bellevuessa oli 109 569 asukasta, 45 836 kotitaloutta ja 29 069 perhettä. Väestötiheys oli 1 375,8 asukasta per neliökilometri.


title: Bellevue (Washington)

text: Asukkaista 74,3 prosenttia oli rodultaan valkoisia, 2,0 prosenttia mustia tai afroamerikkalaisia, 0,3 prosenttia Amerikan alkuperäisasukkaita, 17,4 aasialaisia, 0,2 prosenttia Tyynenmeren saarten alkuperäisasukkaita, 2,5 prosenttia johonkin muuhun rotuun kuuluvia ja 3,2 kahteen tai useampaan rotuun kuuluvia. Latinoja oli rodusta riippumatta 5,3 prosenttia asukkaista. Yhdysvaltain ulkopuolella oli syntynyt 24,5 prosenttia asukkaista.


title: Bellevue (Washington)

text: Asukkaista 49,6 prosenttia oli sukupuoleltaan miehiä ja 50,4 prosenttia naisia. Asukkaista 21,1 prosenttia oli iältään alle 18-vuotiaita ja 13,4 prosenttia 65-vuotiaita tai vanhempia. Mediaani-ikä oli 38,2 vuotta. Keskimääräiset ansiotulot olivat 36 905 dollaria ja 5,7 prosenttia väestöstä eli köyhyysrajan alapuolella.


title: Bellevue (Washington)

text: Suhteuttamalla väkivaltarikosten määrä asukaslukuun Bellevue oli vuonna 2006 Yhdysvaltain 19. turvallisin kaupunki.


title: Bellevue

text: Bellevue voi viitata seuraaviin


title: Maltan saattueet

text: Maltan saattueet olivat Britannian kuninkaallisen laivaston huoltotoimituksia Välimeren sotanäyttämöllä toisessa maailmansodassa. Saattueet käyttivät Gibraltarin salmea tai lähtivät Aleksandriasta, jonne alukset kulkivat Englannista Hyväntoivonniemen reittiä pitkin.


title: Maltan saattueet

text: Saattueiden suojaamisesta Välimerellä vastasivat Gibraltarille sijoitettu Force H ja Aleksandriaa tukikohtanaan pitävä Välimeren laivasto. Force H suojasi saattueita Bonin niemimaan länsipuolella ja Välimeren laivasto muuten.


title: Maltan saattueet

text: Maltan sijainti puolessavälissä Gibraltarin ja Aleksandrian välistä merireittiä ja Sisilian ja Tunisian välissä sekä mahdollisuus vaikuttaa kuljetuksiin Italiasta Libyaan kulkeviin saattueisiin teki siitä merkittävän tukikohdan Välimeren alueen meriliikenteen valvontaan. Lisäksi Ison-Britannian Itä-Aasian yhteydet lyhenivät merkittävästi kuljettaessa Välimeren ja Suezin kanavan kautta eikä kierretty Afrikkaa.


title: Maltan saattueet

text: Toisen maailmansodan alussa Välimeri oli hyvin rauhallista aluetta, koska pääosa alueista oli joko liittoutuneiden tai puolueettomien maiden hallussa. Lisäksi alueella oli ainoastaan kolme merkittävää laivastoa, joista Ranska ja Englanti olivat liittolaisia ja Italia oli sotaan liittymätön akselivaltio.


title: Maltan saattueet

text: Ensimmäinen saattue GREEN 1 lähti 7. syyskuuta 1939 kello 20.00 Gibraltarilta kohti Aleksandriaa. Saattueessa oli 25 kauppa-alusta. Ensimmäinen saattue BLUE 1 lähti 9. syyskuuta Port Saidista. Tämän jälkeen saattueet kulkivat joka kahdeksas päivä. Saksalaisia kauppalaivoja oli 24. syyskuuta saarroksissa Espanjan ja Italian satamissa kaikkiaan 45.


title: Maltan saattueet

text: Toisen maailmansodan alku käytiin pohjoisessa Euroopassa; Puolassa, Norjassa ja Tanskassa. Tällöin Italian osallistuminen taisteluihin liittolaisensa Saksan rinnalla oli merkityksetöntä. Sodan levittyä Ranskaan ja Ranskan puolustuksen luhistuessa Italia julisti sodan liittoutuneille 10. kesäkuuta 1940 ja hyökkäsi Ranskaan.


title: Maltan saattueet

text: Välimeren sotilaallinen tilanne muuttui merkittävästi. Italian laivasto oli nyt maailman viidenneksi suurin. Ison-Britannian laivasto oli jäänyt yksin suojelemaan sekä Atlanttia että Välimerta. Ranskan laivaston pelättiin joutuvan akselivaltojen haltuun. Se kuitenkin estettiin iskuilla Ranskan laivastotukikohtiin. Isku puolestaan aiheutti melkein sotatilan Isoa-Britanniaa vastaan Välimerellä.


title: Maltan saattueet

text: Saksan ilmavoimien kenraali Hans Geisler perusti X Ilma-armeijakunnan päämajan Taorminaan joulukuun lopulla 1940. Armeijakuntaan kuuluvat laivueet asettuivat Catanian, Comison, Marsalan, Trapanin, Palermon ja Reggio di Calabrian lentokentille. Kentillä toimi saksalaisten rinnalla Italian ilmavoimien pommikoneita (45) ja hävittäjiä (75). Lisäksi Sardiniaan oli sijoitettu 70 pommittajaa ja 25 hävittäjää. Tällöin alueella oli yhteensä noin 400 akselivaltojen lentokonetta.


title: Maltan saattueet

text: Lisäksi oli vielä lentokonetäydennykset, joista osa suoritettiin lentämällä Välimereltä tukialukselta lähtien. Operaatioita suoritettiin 25, joiden kuluessa kuljetettiin 770 lentokonetta. Maltalle saatiin toimitettua koneista 718. Koneista menetettiin operaatioissa 40 ja 12 palasi tukialuksille.


title: Samuel Tickell

text: Samuel Richard Tickell (19. elokuuta 1811 Cuttack Intia - 20. huhtikuuta 1875 Cheltenham Englanti) oli brittiläinen upseeri, lintutieteilijä ja taidemaalari.


title: Samuel Tickell

text: Tickell syntyi Intiassa ja opiskeli Englannissa. 19-vuotiaana hän palasi ammattisotilaaksi Bengaliin. Hän palveli Bengalissa vuoteen 1840 saakka, jolloin hänet komennettiin Katmanduun Nepaliin johtamaan Brian Houghton Hodgsonin turvasaattuetta. Hän palasi Bengaliin 1843 ja ylennettiin kapteeniksi, minkä jälkeen hänet komennettiin Burmaan.


title: Samuel Tickell

text: Aasiassa oleskellessaan Tickell tutki linnustoa ja nisäkkäitä, ja maastohavaintojen lisäksi hän keräsi näytteitä. Hän avusti "Journal of the Asiatic Society of Bengal"-lehteä, jonka 18. vuosikerrassa on hänen raporttinsa Burmasta. Tickell luopui urastaan everstin arvoisena ja asettui Kanaalisaarille. Työskennellessään teoksensa "Illustrations of Indian Ornithology" parissa hän sokeutui vuonna 1870 silmätulehduksen seurauksena. Ennen kuolemaansa hän lahjoitti teoksen Zoological Society of Londonille.


title: Samuel Tickell

text: Tickell nimesi linnuista intiantöyhtökiitäjän ("Hemiprocne coronata"), metsäkiitäjän ("Zoonavena sylvatica"), intianvarpuspöllön ("Glaucidium radiatum"), harmaaviirukukastajan ("Dicaeum agile"), ylänköuunilinnun ("Phylloscopus affinis"), assaminuunilinun ("Phylloscopus cantator") ja intianrastaan ("Turdus unicolor"). Tickellin kunniaksi on nimetty ruskosarvinokka ("Anorrhinus tickelli"), vuorisieppokerttu ("Tickellia hodgsoni"), viidakkotimali ("Pellorneum tickelli") ja puistosinisieppo ("Cyornis tickelliae").


title: Simon Halfon

text: Simon Halfon on brittiläinen graafinen suunnittelija, joka tunnetaan parhaiten tekemistään töistä yhtyeille The Jam ja The Style Council sekä muusikko Paul Wellerille. Halfon on työskennellyt myös muun muassa rockyhtye Oasiksen ja muusikko George Michaelin kanssa. Halfonin näyttävimmät työt ovat 1960-luvun tyylisiä.


title: Simon Halfon

text: Halfon on myös yksi vuonna 2007 valmistuneen "Pirullista peliä" -elokuvan tuottajista.


title: Luettelo vuoden 1995 miehittämättömistä avaruuslennoista

text: Tämä on luettelo vuoden 1995 miehittämättömistä avaruuslennoista. Vuonna 1995 tehtiin 69 onnistunutta satelliitin tai avaruusluotaimen tai avaruusaseman osan laukaisua. Avaruuteen kuljetettiin noin sata satelliittia. Viisi laukaisua epäonnistui. Vuonna 1995 tehtiin seitsemän miehitettyä lentoa.


title: Ilmalan varikko

text: Ilmalan varikko (liikennepaikka Ilmala ratapiha, ) on VR Groupin varikkoalue Helsingin Pasilan kaupunginosan pohjoisosassa. Se rajoittuu lännessä Postin lajittelukeskukseen, etelässä Hakamäentiehen, idässä Veturitiehen ja pohjoisessa Maaliikennekeskukseen. Alueen koko on noin 60 hehtaaria, ja sillä sijaitsee noin 65 kilometriä raiteita. Työntekijöitä alueella on noin 800 henkilöä. Ilmalan varikolla hoidetaan suurin osa kaukojunaliikenteen henkilöjunien huolloista sekä koko Helsingin lähiliikenteen kaluston huolto.


title: Ilmalan varikko

text: Varikko on rakennettu soiselle maaperälle 1960- ja 1970-lukujen vaihteessa. Samalla paikalla oli aluksi ampumarata, sitten VR:n kaatopaikka, joka myöhemmin siirtyi Helsingin kaupungin yleiseksi kaatopaikaksi vuonna 1949. 1940-luvulla alueelle alettiin suunnitella VR:n henkilöliikenteen varikkoaluetta. Kaatopaikkatoiminta lakkautettiin vuonna 1963 ja varikon rakennustyöt aloitettiin 1967. Ensimmäiseksi alueelle rakennettiin työmaaraide lokakuussa 1968, joka erkani rantaradasta vähän ennen Ilmalan rautatieasemaa. Vuonna 1970 otettiin käyttöön sähkömoottorijunahalli A1. Ennen varikon valmistumista sähkömoottorijunat oli huollettu Pasilan ratapihalla hinaamalla ne sinne dieselveturilla. Vuonna 1971 valmistui sähköjunahalli B1, vuonna 1975 kaukojunahalli ja 1976 veturitalli 1. Vaunujen huolto siirtyi Helsingin ratapihalta Ilmalaan kun uudet vaunuhallit valmistuivat Ilmalaan 1976–1978. Vuonna 1979 valmistui dieselmoottorijunahalli 1 ja vuonna 1980 dieselveturitalli 2. Varikkoa oli rakennettu yhteensä 13 vuotta ja se vihittiin käyttöön lopulta 10.6.1980.


title: Ilmalan varikko

text: Valmistumisen jälkeen varikkoa on useasti laajennettu. Vuonna 2006 varikolla aloitettiin VR:n ja Liikenneviraston yhteistyöprojekti, jossa varikon asetinlaitteet ja turvalaitetekniikka uudistettiin. Myös alueen raiteistoa, ratapihavalaistusta sekä varikkotiet kunnostettiin. Lisäksi alueella laajennettiin kaukojunahallia sekä rakennettiin uudet huoltotasot kauko- ja lähijunille. Projekti maksoi noin 185 miljoonaa euroa ja se valmistui vuonna 2012.


title: Ilmalan varikko

text: Ilmalan varikon ongelmaksi on useasti muodostunut soinen maaperä sekä entinen kaatopaikka-alue, jolle se on rakennettu. Rakentamisen yhteydessä alueelle tuotiin Hakkilan sorakuopalta suuria määriä soraa. Alueelle rakennetut rakennukset on paalutettu normaalia syvemmälle, ja paaluja on koko varikon alla yhteensä noin 250 kilometriä.


title: Ilmalan varikko

text: Myöhemmin varikkoalue vajosi täyttömaan alla olevan orgaanisten jätteiden hajotessa ja maan tiivistyessä. Pahimmillaan vajoaminen on ollut jopa 2 metriä kolmessakymmenessä vuodessa. Maan vajoaminen jatkuu yhä, mutta huomattavasti hitaammin kuin aikaisemmin.


title: Ilmalan varikko

text: Alueen koko on noin 60 hehtaaria, ja sillä sijaitsee noin 65 kilometriä raiteita. Lisäksi raiteita ohjataan asetinlaitteella, joka käsittää 210 varikon vaihdetta. Varikolla on lämmitettyä hallitilaa yhteensä 5,5 hehtaaria.


title: Ilmalan varikko

text: Varikko koostuu kahdesta vaunuhallista, vetokalustovarikosta sekä seisontaraiteista. Uudempi halleista on tarkoitettu Pendolino-junille sekä Venäjän-liikenteen Sm6- eli Allegro-junille. Vetokalustovarikolla sijaitsevat veturitalli ja lähiliikenteen junien huoltohalli. Etelän suunnasta Ilmalan ratapihalle vie kaksi huoltoraidetta, jotka erkanevat varikolle Ilmalan seisakkeen kohdalla. Pohjoispään raideyhteys erkanee Käpylän aseman kohdalla. Varikon alittaa huoltotunneli, joka yhdistää hallit Veturitien varrella olevaan huoltoasemaan.


title: Ilmalan varikko

text: Leppävaaran kaupunkiradan rakentamisen yhteydessä otettiin Ilmalan seisakkeen lähistöllä vaihdeyhteys, joka yhdistää rantaradan Ilmalan varikkoraiteisiin. Tämän yhteyden käyttö on jäänyt hyvin vähäiselle. Kivihaassa sijaitsevan vaihteen avulla voidaan kaikilta rantaradan raiteilta liikennöidä myös Ilmalan varikon ja Helsingin aseman välisille huoltoraiteille.


title: Barycz

text: Barycz (, ) on Oderin sivujoki Puolassa. Se on 133 kilometriä pitkä ja saa alkunsa läheltä Ostrów Wielkopolskin kaupunkia. Barycz laskee Oderiin Wyszanówin kylässä lähellä Szlichtyngowaa.


title: Malla Malmivaara

text: Malla Malmivaara (s. 10. joulukuuta 1982 Jyväskylä) on suomalainen näyttelijä ja laulaja. Hänen etunimensä oli alkujaan Laura, mutta hän on vaihtanut sen myöhemmin Mallaksi välttyäkseen sekoittumasta pikkuserkkuunsa, näyttelijä-laulaja Laura Malmivaaraan. Muusikkona Malla Malmivaara käyttää taiteilijanimeä Belle Who. Malmivaara pääsi sisään teatterikorkeakouluun ensimmäisellä yrittämällä.


title: Malla Malmivaara

text:
Malla Malmivaaran isä on sellisti Juha Malmivaara, jonka kanssa Malla asui vanhempien erottua. Hänen kasvattiäitinsä on näyttelijä Hanna Liinoja. Hänen enonsa on näyttelijä Tapani Liinoja
Näyttelijä Miika Laakso on hänen velipuolensa, heillä on yhteinen äiti. Näyttelijä Laura Malmivaara ja jääkiekkoilija Olli Malmivaara ovat hänen pikkuserkkujaan.


title: Malla Malmivaara

text: Malla kuuluu suomalaiseen Malmivaaran pappissukuun. Hänellä on vuonna 2003 syntynyt tytär, Osla. Malmivaara sai toisen lapsensa, Rufus-nimisen pojan, loppuvuodesta 2014 kihlattunsa kitaristi-laulaja Boris Nordinin kanssa.


title: Malla Malmivaara

text: Malmivaara harrastaa jousiammuntaa, balettia ja pilatesta.


title: Malla Malmivaara

text: Malla Malmivaara on myös muusikko. Hän on julkaissut yhden albumin Belle Who -taiteilijanimellä. Belle Whon esikoissingle ”Tide” oli vuonna 2008 ensi-iltansa saaneen "Blackout"-elokuvan tunnuskappale. Esikoisalbumi "Can’t Whistle When You Smile" julkaistiin toukokuussa 20. toukokuuta 2009. Albumin tuottajana toimi Jarkko Kumpulainen ja vastaavana tuottajana Lauri Ylönen.


title: Malla Malmivaara

text: Malmivaara sai valmiiksi Belle Whon toisen albumin, mutta jätti sen julkaisematta, sillä hän ei ollut tyytyväinen albumin sanoituksiin. Sittemmin hän on alkanut tehdä musiikkia suomeksi.


title: Malla Malmivaara

text: Aiemmin Malmivaara on laulanut Elisabeth Underground -yhtyeessä. Hän laulaa myös englanniksi ja ranskaksi muusiikkia tekevässä Moi non plus -nimisessä duossa yhdessä näyttelijä Pihla Viitalan kanssa.


title: Paul Carell

text: Paul Carell (syntyjään Paul Karl Schmidt; 2. marraskuuta 1911 Kelbra, Saksa – 20. kesäkuuta 1997 Rottach-Egern, Saksa) oli SS-upseeri ja Joachim von Ribbentropin lehdistösihteeri toisen maailmansodan aikana. Sodan jälkeen hänestä tuli menestyksekäs kirjailija, jonka teoksia on myös suomennettu.


title: Paul Carell

text: Paul Karl Schmidt syntyi marraskuussa 1911 Kelbran pikkukaupungissa silloisessa Saksin provinssissa, jonka alueet kuuluvat nykyään Saksi-Anhaltin osavaltioon. Hän kävi kansakoulun syntymäkaupungissaan, mutta lukioon hän joutui menemään läheiseen Elben rannalla sijaitsevaan Barbyn kaupunkiin.


title: Paul Carell

text: 20-vuotias Schmidt liittyi Saksan kansallissosialistiseen työväenpuolueeseen vuonna 1931. Hänestä tuli natsipuolueen alaisen opiskelijaliiton "NS-Studentenbund"in aluejohtaja 1934. SS:n hän liittyi samana vuonna.


title: Paul Carell

text: Carell työskenteli ulkoministeri Joachim von Ribbentropin lehdistösihteerinä ollen vastuussa ulkoministeriön tiedottamisesta ja yksi merkittävistä propagandan luojista natsi-Saksassa. Otsakkeen ”Eurooppa eurooppalaisille” alla hänen teemojaan olivat muun muassa bolševismin eliminointi, juutalaisten eliminointi ja ”bolševismin sutenöörien” Englannin ja Rooseveltin poistaminen Euroopasta. Nykyään on selvää, että Carell oikeutti holokaustin käyttämässään propagandassa. Hän jopa neuvoi unkarinjuutalaisten karkotuksen ja joukkomurhan tiedotuksen hoitamisessa vuonna 1944.


title: Paul Carell

text: Liittoutuneet pidättivät hänet 6. toukokuuta 1945 ja hän oli sotavankina kaksi ja puoli vuotta. Nürnbergin sotarikosoikeudenkäyntejä valmisteltaessa Carellin rooli oli pitkään harkinnan alaisena: käytettäisiinkö häntä todistajana vai tultaisiinko häntä syyttämään. Lopulta Carell toimi syyttäjän todistajana, jolloin hän esiintyi ”demokraattisen vapaan lehdistön puolustajana”.


title: Paul Carell

text: 1950-luvulla Carell rupesi kirjoittamaan lehtiin. Vuosikymmenen loppupuolella hän alkoi kirjoittaa sotahistoriallisia teoksiaan, joiden totuusarvo on raskaasti kyseenalaistettu. Vaikka hän kirjoitti useita kirjoja natsi-Saksasta ja sen asevoimista toisessa maailmansodassa, niissä ei mainittu sanallakaan holokaustista tai Saksan tekemistä sotarikoksista itärintamalla. Carell loi kuvan Wehrmachtista puhtaana, toverillisena ja kunniallisena asevoimina, vaikka totuus on pitkälle toinen.


title: Nicholas Hooper

text: Nicholas Hooper on englantilainen elokuvasäveltäjä, joka on säveltänyt musiikin muun muassa "Harry Potter ja Feeniksin kilta" ja "Harry Potter ja puoliverinen prinssi" -elokuviin.


title: Rahm Emanuel

text:
Rahm Israel Emanuel (s. 29. marraskuuta 1959, Chicago) on yhdysvaltalainen poliitikko, joka toimi presidentti Barack Obaman kansliapäällikkönä tammikuusta 2009 lokakuun alkuun 2010. Hän oli aiemmin edustajainhuoneen jäsen Illinoisista vuodesta 2003 alkaen.
Emanuel on ollut Chicagon pormestari vuodesta 2011 lähtien. Hän on opiskellut Northwestern Universitylla, jossa suoritti tutkinnon 1985.


title: Rahm Emanuel

text:
Emanuel aloitti poliittisen uransa kuluttajaoikeuksia ajavassa järjestössä. Hän oli mukana demokraatti Paul Simonin vuoden 1984 kampanjassa senaattiin, demokraattien kongressin vaalien kansallinen kampanjapäällikkö 1988 ja mukana Richard M. Daleyn kampanjassa Chicagon pormestariksi. Vuonna 1991 hän palveli muutaman viikon vapaaehtoisena Israelin puolustusvoimissa.
Emanuel nimitettiin Arkansasin kuvernööri Bill Clintonin esivaalikampanjan talousjohtajaksi. Tämän jälkeen hän oli Clintonin neuvonantajana valkoisessa talossa 1993–1998.


title: Rahm Emanuel

text: Vuodet 1998–2002 hän oli investointipankkiiri Wasserstein Perellalla. Clinton nimesi hänet 2000 Federal Home Loan Mortgage Corporationin ("Freddie Mac") johtokuntaan.


title: Rahm Emanuel

text: Vuonna 2002 hän pyrki edustajainhuoneeseen Illinoisista edellisen edustajan demokraatti Rod Blagojevichin jätettyä paikkansa ja pyrittyä osavaltion kuvernööriksi.


title: Rahm Emanuel

text: Emanuel erosi Barack Obaman henkilöstöpäällikön virasta pyrkiäkseen kotikaupunkinsa Chicagon pormestariksi. Emanuelia seurasi kansliapäällikön virassa William M. Daley.


title: Khryses

text: Khryses () oli kreikkalaisessa mytologiassa Apollonin pappi Khrysessä, Troijan lähistöllä olleessa kaupungissa. Hänen kerrottiin Ardyyn poika.


title: Khryses

text: Troijan sodan aikana Agamemnon otti hänen tyttärensä Khryseiksen vangikseen, ja kun tämän isä saapui kuninkaan luo maksaakseen lunnaat tyttärestään, Agamemnon kieltäytyi vapauttamasta tätä. Apollon lähetti rangaistukseksi ruton kreikkalaisten keskuuteen, jolloin Agamemnonin täytyi suostua Khryseiksen palauttamiseen, jonka jälkeen Odysseus palautti Khryseiksen isälleen.


title: Mark Morrison

text: Mark Morrison (s. 10. heinäkuuta 1982 Belfast, Britannia) on brittiläinen jääkiekkoilija, pelipaikaltaan hyökkääjä. Morrison on pelannut koko ammattilaisuransa Belfast Giantsissa. Morrison oli aiemmin puolustava hyökkääjä, mutta toimi myöhemmin ennemminkin "tappelijana", ja oli usein mukana kahakoissa. Morrison on pelityylinsä johdosta myös yksi seuran kannattajien suosikeista.


title: Mark Morrison

text: Morrison pelaa maajoukkuetasolla Irlannin joukkueessa. Hän on naimisissa ja hänellä on kaksi lasta.


title: Aston Martin DBS V12

text: Aston Martin DBS on brittiläisen Aston Martinin vuosina 2007–2012 valmistama urheiluauto. Se korvasi Vanquish S:n merkin lippulaivana. DBS kuuluu muun muassa Top Gearin juontajan, Jeremy Clarksonin suosikkiautoihin. DBS on esiintynyt myös James Bond -elokuvassa "Quantum Of Solace" autona, jolla Bond pakenee vihollisiaan. Lisäksi autosta on olemassa Vantage-mallistoon kuuluva V12 Vantage, joka on melkein samanlainen kuin DBS, mutta urheilullisemmin varusteltu. (Vantageen kuuluvat neljä tuuletusaukkoa konepellissä, sekä muita varusteita)


title: Munasienet

text: Munasienet ("Oomycetes") ovat ulkoisesti sieniä muistuttavia rihmastollisia tai yksisoluisia eliöitä, joita pidettiin pitkään sienikuntaan kuuluvina. 1990-luvulla selvisi kuitenkin, että tämä eliöryhmä kuuluu sukulaisuussuhteidensa perusteella samaan "Chromalveolata"-kunnan kaareen kuin ruskeat levät. Munasieniä tunnetaan noin 700 lajia 95 suvussa. Munasieniä ja muita ruskeiden levien kaareen kuuluvia sienimäisiä eliöitä kutsutaan myös leväsieniksi.


title: Munasienet

text: Munasieniä elää sekä heterotrofisina hajottajina vedessä ja kosteassa maassa, jossa ne hajottavat ravinnokseen orgaanista ainesta, että erilaisina kasvien ja eläinten loisina. Vakava kasvitauti perunarutto ("Phytophthora infestans") kuuluu munasieniin, samoin kuin Euroopan rapukannat romahduttanut rapurutto. "Pythium"-suvun munasienet aiheuttavat taimipoltetta ja juuristotauteja erityisesti kasvihuoneviljelmillä.


title: Munasienet

text:
Munasienet eroavat solurakenteensa puolesta sienikunnasta esimerkiksi siinä, että niiden soluseinä koostuu yleensä selluloosasta. Rihmaston soluissa on diploidit tumat, toisin kuin sienillä, joilla rihmaston tumat ovat haploideja. Munasienet voivat lisääntyä sekä suvullisesti että suvuttomasti.
Lisääntyessään munasienet tuottavat uintisiimallisia parveiluitiöitä, joista itää kasvavaa rihmastoa. Suvullisessa lisääntymisessä rihmastossa muodostuu munamaisia itiöpesäkkeitä eli oogonioita, joissa olevat haploidit munasolut hedelmöittyvät, kun toista pariutumistyyppiä edustavasta rihmastosta kasvaa niin sanottu anteridio oogonioon kiinni ja siirtää sinne haploideja tumia. Syntyvistä tsygooteista kehittyy paksuseinäisiä munaitiöitä eli oosporeja, jotka toimivat usein munasienten lepoasteina. Oosporeista vapautuu sopivissa kasvuolosuhteissa uusia parveiluitiöitä.


title: Bierawka

text: Bierawka (, vuosina 1939-1945 "Bierau") on Oderin sivujoki Sleesiassa, Puolassa. Se on noin 50 kilometriä pitkä ja virtaa Ylä-Sleesian laajojen metsien halki. Joen varrella sijaitsevat muun muassa Orzeszen ja Czerwionka-Leszczynyn kaupungit. Bierawkaa myötäillen virtaa sen eteläpuolella Ruda. Bierawkan virtausta hyödynnettiin jo 1700-luvulla voimanlähteenä takoraudan valmistuksessa.


title: Modest Savtschenko

text: Modest Savtschenko eli Martti Savo (25. kesäkuuta 1918 Viipuri – 25. lokakuuta 1995 Helsinki) oli suomalainen elokuvakriitikko, joka aloitti uransa 1950-luvulla. Hän kuului kriitikkosukupolveen, joka pyrki yleisön tietoisuuden ja maun kohottamiseen.


title: Modest Savtschenko

text: Savo kirjoitti kritiikkiä Maakansaan, Työkansan Sanomiin ja Kansan Uutisiin. Hän oli taustavaikuttajana elokuvakerhotoiminnan syntyessä 1950-luvun alussa ja oli perustamassa Elokuvakerho Studiota, jonka keulakuva ja puheenjohtaja oli Lasse Pöysti ja muina taustavaikuttajina Aito Mäkinen, Jörn Donner, Jerker A. Eriksson, Ritva Arvelo ja Erik Blomberg.


title: Orkhomenos

text: Orkhomenos (, ) voi viitata seuraaviin:Orkhomenos () oli usean eri mieshahmon nimi kreikkalaisessa mytologiassa.


title: Kirjokeisarikala

text: Kirjokeisarikala ("Pygoplites diacanthus") on keisarikaloihin kuuluva kala, sukunsa ainoa laji. Se on huomattavasti vaikeampi akvaariossa hoidettava kala kuin muut saman heimon lajit.


title: Kirjokeisarikala

text: Kirjokeisarikala voi kasvaa 25 cm pitkäksi. Aikuisen kalan litteässä vartalossa on keltaisella pohjalla harmaareunaisia valkoisia pystyjuovia. Pyrstö on kirkkaan keltainen, selkäevän pehmeä loppuosa sininen. Nuoret yksilöt ovat oranssivalkoraitaisia, selkäevässä on sininen silmätäplä. Vatsapuolen värityksessä on alueellisia eroja; Intian lähivesillä elää keltavatsaisia yksilöitä, Fidžillä harmaavatsaisia.


title: Kirjokeisarikala

text: Kirjokeisarikala elää Indopasifisella merialueella: sen levinneisyysalue ulottuu Punaiseltamereltä Itä-Afrikkaan ja Tuamotu-saarille, Japanin lähivesille ja Australian suurelle koralliriutalle. Se viihtyy monimuotoisten korallien keskellä, missä se pujottelee koloissa ja korallien väleissä. Sitä on tavattu 1-48 metrin syvyydessä.


title: Kirjokeisarikala

text: Kirjokeisarikala syö luonnossa sienieläimiä, salppia, kampamaneetteja ja muita pehmeitä selkärangattomia. Akvaariossa sitä on vaikea saada syömään mitään. Se on herkkä vedessä esiintyville typpiyhdisteille, eikä sitä sen vuoksi pitäisi tuoda uuteen akvaarioon ennen kuin vesiarvot ovat vakiintuneet.


title: Kirjokeisarikala

text: Kutuparia lukuun ottamatta kirjokeisarikaloja ei yleensä pidetä akvaariossa lajitoveriensa seurassa. Ne ovat varsin arkoja kaloja, ja isokokoisempien tai kovin vilkkaiden kalojen seurassa ne eivät useinkaan uskalla syödä tarpeeksi. Kirjokeisarikalat saattavat näykkiä pitkäpolyyppisiä kivikoralleja tai tiettyjä pehmytkoralleja. Punaiseltamereltä ja Intian valtamereltä tuotujen yksilöiden on havaittu pärjäävän hiukan paremmin akvaariossa kuin Tyynenmeren yksilöiden. Tämä voi johtua joko ruokavaliosta tai menetelmistä, joilla kaloja pyydystetään ja käsitellään.


title: Valuma-alue

text: Valuma-alue on maantieteellinen alue, jonne satanut vesi kerääntyy maanpinnan muotojen ohjaamana lopuksi yhteen matalalla sijaitsevaan kohtaan. Valuma-alue voidaan usein ajatella maastossa olevaksi altaaksi, jossa vesi kerääntyy sen matalimpaan kohtaan ja josta se poistuu altaan reunan ylitse lasku-uomana, esimerkiksi ojana, jokena tai lahtena. Valuma-alueella virtaava vesi on pääasiassa peräisin sateista, mutta siihen luetaan myös sulaavan edellisen talven lumen vedet, sulaavien jäätiköiden vedet ja pohjavedestä syntyvät lähteet. Valuma-alueen vesistö muodostuu sateesta, veden läpivirtauksesta, pohjavesivirtauksesta, maaston kosteikoista ja vesialtaista. Valuma-alueen reunaviivaa kutsutaan vedenjakajaksi, joka sijaitsee veden virtaamisen luonteesta johtuen aina korkeilla maaston alueilla. Vedenjakajalla vesi virtaa rajakohdan eri puolille ja jakaa siten satavat vedet eri altaisiin. Valuma-alueen altaaseen kertyneet vedet poistuvat lopuksi laskukynnyksen kohdalta, missä vedenjakaja on matalimmillaan. Valuma-alueilla on yleisesti olemassa lasku-uoma, mutta on myös olemassa lasku-uomattomia valuma-alueita eli sisäisiä valuma-alueita. Niissä vesi kerääntyy esimerkiksi vesialtaaseen, josta se haihtuu pois tai vaihtoehtoisesti katoaa maan alle.


title: Valuma-alue

text: Valuma-alueet voivat muodostaa hierarkisen järjestelmän siten, että pienet valuma-alueet laskevat vetensä uuteen lasku-uomaan tai järveen, joka muodostaa suuremman valuma-alueiden kokonaisuuden. Tällöin ajatellaan takaperoisesti, että kukin maaston uoma kuuluu omaan valuma-alueeseensa ja suuren valuma-alueen laskujoen yläjuoksun sivujoet, ja myös niiden sivuhaarat, muodostavat lukuisten valuma-alueiden peitteen.


title: Valuma-alue

text: Valuma-alue tarkoittaa eri asiaa kuin vesistöalue eli vesistö, vaikka eräät vesistöalueet ovat yhtenevät valuma-alueen kanssa. Tällainen on esimerkiksi Eurajoen vesistö Satakaunnassa, joka käsittää vain Eurajoen valuma-alueen. Vesistöalue on usein laajemman valuma-alueen sellainen osa, joka ei ole ehjä valuma-alue. Tällainen on esimerkiksi Kokemäenjoen vesistöön kuuluva Vanajaveden–Pyhäjärven alue, joka itsekin muodostuu alueista ja valuma-alueista. Tällaiset vesistöalueet on tarkoituksenmukaisia viranomaistyössä, kun halutaan jakaa tietty valuma-alue hallinnollisesti samankokoisiin alueisiin. Vesistöalueita voivat muodostaa myös merialueet.


title: Makoto Tamada

text: Makoto Tamada (, s. 4. marraskuuta 1976 Matsuyama, Ehimen prefektuuri) on japanilainen ratamoottoripyöräilijä. Tamada on yksi niistä muutamista, jotka ovat voittaneet kilpailuja sekä MotoGP:n että Superbike World Championshipin puolella.


title: Iron Maiden: Flight 666

text: Iron Maiden: Flight 666 on brittiläis-kanadalainen dokumenttielokuva, jonka aiheena on heavy metal -yhtye Iron Maiden. Dokumentti seuraa yhtyettä Somewhere Back in Time World Tour -kiertueen ensimmäisellä osalla helmikuun ja maaliskuun välisenä aikana vuonna 2008.


title: Iron Maiden: Flight 666

text: "Flight 666" -elokuvan tuotti torontolainen Banger Productions, joka on tunnettu dokumenteistaan "" ja "Global Metal". Elokuva filmattiin High-definition video -kuvalla ja 5.1 -tilaäänellä. Dokumentin tuotti Kevin Shirley (joka työskenteli yhtyeen kanssa vuoden 2000 "Brave New Worldista" asti). Sen julkaisee EMI (paitsi Yhdysvalloissa, jossa sen julkaisee Universal Music Group). Elokuva julkaistiin valikoituihin teattereihin 21. huhtikuuta 2009.


title: Trenton maakunta

text: Trenton maakunta () on yksi Italian maakunnista.


title: Trenton maakunta

text: Trenton maakunta on Trentino-Etelä-Tirolin autonomisen alueen pääosin italiankielinen eteläosa. Se on vuoristoista aluetta, jonka keskellä kulkee Adigon laakso. Gardajärven pohjoisosa kuuluu Trenton maakuntaan.


title: Trenton maakunta

text: Trenton maakunnan pinta-ala on 6 207 km ja asukasluku noin 526 000. Maakunta muodostuu 177 kunnasta ja sen pääkaupunki on Trento. Se on myös maakunnan ainoa yli sadantuhannen asukkaan kaupunki.


title: Maxime Monfort

text: Maxime Monfort (s. 14. tammikuuta 1983 Bastogne, Belgia) on belgialainen maantiepyöräilijä. Hän edustaa tällä hetkellä UCI World Tour -tason joukkue Lotto Soudalia.


title: Maxime Monfort

text: Monfort on hyvä mäki- ja aika-ajaja. Hän aloitti uransa Landbouwkrediet-Colnago-tallissa 2004, jolloin voitti Luxemburgin ympäriajon kokonaiskilpailun. Hän siirtyi ranskalaiseen Cofidis-talliin 2006. Cofidisissa Monfortin parhaat saavutukset olivat Espanjan ympäriajon 11. sija, viides sija Baskimaan ympäriajossa ja yhdeksäs sija Dauphiné Libéréssä. Monfort oli vuoden 2008 Ranskan ympäriajossa 23:s.


title: Maxime Monfort

text: Kausilla 2009–2010 Monfort edusti Team Columbiaia. Hän voitti Belgian aika-ajomestaruuden 2009. Seuraavana vuonna hän voitti 2. HC -kategoriaan (eli seuraavalle tasolle ProTourin jälkeen) arvostetun Bayern-Rundfahrt-kilpailun. Kaudeksi 2011 hän siirtyi luxemburgilaiseen Team Leopard-Trek -joukkueeseen ja jatkoi RadioShack-Nissan-Trek / RadioShack-Leopard-Trek -tallissa, kunnes siirtyi Lotto-Belisol-joukkueeseen kaudelle 2014.


title: Sherlock Holmesin seikkailut

text: Sherlock Holmesin seikkailut voi olla:


title: Pienkuormain

text: Pienkuormaimet ovat kumipyörin tai joskus telaketjuin varustettuja pieniä liikkuvia työkoneita, joiden hydraulisesti toimivaan nostopuomiin voi kiinnittää monenlaisia vaihdettavia työlaitteita, kuten erilaisia kauhoja tai puskulevyjä. Pienemmät mallit ovat yleensä liukuohjattuja (engl. "skid steering"), jolloin laitteen pyörät eivät käänny vaan vasen ja oikea pyöräpari liikkuvat käännyttäessä eri nopeuksilla tai paikallaan pyörähdettäessä vastakkaisiin suuntiin, kuten panssarivaunussa tai muussa telaketjuajoneuvossa. Isommissa malleissa käytetään myös runko-ohjausta ("pivot steering"), jossa siinäkään pyörät eivät käänny vaan ajoneuvon runko taittuu akselien välisestä nivelestä.


title: Pienkuormain

text: Pienkuormainten markkinat alkoivat kehittyä 1980–90-lukujen taitteessa toisaalta maataloustraktoreiden koon kasvun seurauksena ja toisaalta maatilojen tehostustarpeen johdosta, kun kasvaneiden tilojen töitä jouduttiin hoitamaan alati pienenevällä väkimäärällä. Pienkuormainten esi-isinä voidaan pitää sekä niitä raskaampia liukuohjattuja Bobcat-kuormaimia että erilaisia rehunjakovaunuja. Markkinat lähtivät kehittymään voimakkaammin 1990-luvulle tullessa, jolloin Suomessa oli useampia pienkuormainvalmistaja. Kun ylöjärveläinen Ylö-Tehtaat Oy oli mennyt vararikkoon 1991, uusi yritys Avant Tecno jatkoi Ylökatti-pienkuormaimen kehittämistä ja on sittemmin kasvanut maailman markkinajohtajaksi.


title: Pienkuormain

text: Ensimmäisissä pienkuormaimissa polttomoottori pyöritti hydraulipumppua, joka vuorostaan pyöritti ajomoottoreita, joista välitettiin ketjuilla veto navoille. Sama pumppu antoi voiman puomin sylintereille. Nostoteho oli melko vaatimaton, noin 300 kiloa.


title: Pienkuormain

text: Pienkuormaimiin ryhdyttiin valmistamaan monipuolisia lisälaitteita, usein pienennettyjä versioita isompien koneiden työlaitteista. Kuormaimiin alkoi saada erilaisia kaivinkauhoja, maaporia, trukkihaarukoita, lumilinkoja, harjoja, ruohonleikkureita jne. Näin pienkuormainten käyttöalue laajeni maataloudesta kiinteistönhoitoon ja viherrakentamiseen.


title: Pienkuormain

text:
1990-luvun lopulla oli suoraveto korvannut huoltoa vaativan ketjuvedon. Samalla ajopiirit ja työhydrauliikka erotettiin toisistaan, mikä mahdollisti työlaitteiden vapaan, ajonopeudesta riippumattoman käytön. Liukuohjattujen pienkuormainten joukkoon oli tullut myös runko-ohjattuja malleja.
2000-luvulle tultaessa kuormain alkoi löytyä monen toimivan maatilan lisäksi yhä useammalta rakennustyömaalta sekä vihertöitä tekeviltä yrittäjiltä. Tehojen ja painojen kasvaessa kuormaimilla pystyttiin käsittelemään yli 1 000 kg painoja, mikä mahdollisti kuormaimen itsenäisen käytön monipuolisissa tehtävissä. Myös pienempien laitteiden mallistoa laajennettiin esimerkiksi vapaa-ajan käyttöön suunnatulla Avant 200 -mallistolla.


title: Pienkuormain

text: Kuormainten markkinat Suomessa ovat nyt useita tuhansia kappaleita vuosittain, ja ne ovat osin syrjäyttäneet traktorin käyttöä tilan töissä sekä kiinteistönhuollossa. Viherrakentamisen suosion kasvu osaltaan tuottaa merkittävästi uusia toiminta-alueita pienkuormaajien käyttöön.